title: Juho Saarenheimo

text: Tämä muolaalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 30. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Rintamakomennuksensa jälkeen hän oli keuhkotaudin takia kuusi kuukautta hoidettavana Lyypekin reservisairaalassa, josta hänet siirrettiin 8. maaliskuuta 1917 pataljoonan täydennysjoukkoon, mistä hänet laskettiin 13. maaliskuuta 1917 siviilitöihin. Hän palasi takaisin pataljoonaan tammikuussa 1918.


title: Juho Saarenheimo

text: Hän saapui Suomeen jääkärien pääjoukon mukana aliupseeriksi ylennettynä 25. helmikuuta 1918 ja sijoitettiin Suomen Valkoiseen armeijaan Joukkueenjohtajaksi 4. Jääkärirykmentin 9. jääkäripataljoonan 2. komppaniaan ja otti osaa Viipurissa.


title: Juho Saarenheimo

text: Saarenheimo palveli sisällissodan jälkeen edellämainitusta joukko-osastosta muodostetussa Jääkäripataljoona n:o 4:ssä, jolla myöhemmin on ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona. Pataljoonassa hänet oli sijoitettu 1. komppaniaan. Hänet siirrettiin 13. lokakuuta 1918 Vuoristoprikaatin miinanheittäjäosastoon ja 15. tammikuuta 1919 alkaen 2. Divisioonan miinaheittäjäkomppaniaan. Armeijasta hän erosi 25. kesäkuuta 1919 vai liittyäkseen 1. huhtikuuta 1919 Karjalan (Aunuksen) retkikuntaan, missä hän toimi yhdysupseerina 1. pataljoonassa 15. elokuuta 1919 saakka. Sotaretkeltä palattuaan hän astui suojeluskuntajärjestön palvelukseen ja hän toimi paikallispäällikkönä Säiniöllä 1. lokakuuta 1919 -30. syyskuuta 1921 välisen ajan ja Valkealassa 1. lokakuuta 1921 – 30. kesäkuuta 1923 välisen ajan. Armeijan palvelukseen hän astui toistamiseen 1. helmikuuta 1925 koulutusaliupseeriksi Suomen valkoisen kaartin .8. komppaniaan, missä hän palveli 15. helmikuuta 1926 saakka, jonka jälkeen hänet siirrettiin varusmestariksi 15. syyskuuta 1926 Rannikkotykistörykmentti 2:n 1. patteristoon, missä hän palveli 15. syyskuuta 1927 saakka, jonka jälkeen erosi armeijasta ja siirtyi liikemieheksi Hän oli vuodesta 1930 alkaen keuhkotaudin takia työhön kykenemätön.


title: Annie-gaala 1975

text: Annie-gaala 1975 oli neljättä kertaa järjestetty palkintogaala, jossa jaettiin vuotuiset Annie-palkinnot vuoden 1975 parhaille animaatioiden tekijöille.


title: Annie-gaala 1975

text: Voittajat lihavoituna:


title: Annie-gaala 1976

text: Annie-gaala 1976 oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1976 parhaille animaatioiden tekijöille.


title: Annie-gaala 1976

text: Voittajat lihavoituna:


title: Annie-gaala 1977

text: Annie-gaala 1977 oli viidettä kertaa järjestetty palkintogaala, jossa jaettiin vuotuiset Annie-palkinnot vuoden 1977 parhaille animaatioiden tekijöille. Gaalan aikana palkittu Mel Blanc oli ensimmäinen henkilö, joka palkittiin äänityöstään animaation parissa.


title: Annie-gaala 1977

text: Voittajat lihavoituna:


title: Arthur Saarmaa

text: Arthur Reinhold Saarmaa (ent. Stenholm; 23. syyskuuta 1892 Tuusula – 31. tammikuuta 1971 Helsinki) oli suomalainen jääkärieversti ja sähköinsinööri. Hänen vanhempansa olivat liikemies Johan Robert Stenholm ja Maria Aurora Wallenius. Hänet vihittiin avioliittoon vuonna 1922 Hjördis Ragnhild Beatrice Mastin kanssa.


title: Arthur Saarmaa

text: Arthur Saarmaasta on esittely Museo Militarian perusnäyttelyssä Hämeenlinnan Linnankasarmin toisessa kerroksessa.


title: Arthur Saarmaa

text: Saarmaa kävi vuonna 1912 Helsingin teollisuuskoulun ja tutustui sähköalaan eri tehtaissa Saksassa ja Ruotsissa vuosina 1912–1914 ja kävi vuonna 1915 yhden lukukauden Tampereella teknillistä opistoa. Hän suoritti vuonna 1924 sähköinsinööritutkinnon Saksassa Köthenin polyteknikumissa ja Sotakorkeakoulun komentajakurssin vuonna 1927. Hän teki opintomatkoja Saksaan vuosina 1920, 1921–1924 ja Ruotsiin vuonna 1934.


title: Arthur Saarmaa

text: Saarmaa liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 28. tammikuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Rintamapalveluksensa jälkeen hänet komennettiin elokuussa 1917 Berliiniin tutustumaan radiokalustoon ja siirrettiin pataljoonan täydennysjoukkoon 16. syyskuuta 1917, josta hänet komennettiin samassa kuussa Ruotsiin ja Suomeen kuljettamaan ja hoitamaan Vaasaan pystytettävää salaista radioasemaa.


title: Arthur Saarmaa

text: Saarmaa saapui 11. lokakuuta 1917 Merenkurkun yli Vaasaan jääkärietapin moottoriveneellä ja toimi Vaasassa pystyttämänsä radiovastaanottoaseman hoitajana ja antoi Vaasan suojeluskuntalaisille puhelinkoulutusta. Hän toimitti ja asensi puhelin- ja sähköjohtoja suojeluskuntien salaisiin esikuntiin ja otti osaa näiden esikuntien järjestelytöihin. Hän oli mukana perustamassa Vaasan värähdinasemaa, joka oli puhelinjohtoja pitkin yhteydessä Helsinkiin ja Viipuriin. Saarmaa osallistui Vaasan valloitukseen 28. – 29. tammikuuta 1918 suojeluskuntaosaston johtajana ja valtasi venäläisen radiolähetysaseman. Myöhemmin hän toimi Vaasan radioaseman päällikkönä.


title: Arthur Saarmaa

text: Saarmaa määrättiin toukokuun lopulla 1918 Helsinkiin perustetun radiokoulun päälliköksi ja 1. kesäkuuta 1918 myöhemmin muodostetun l. Kipinälennätinlaitoksen, joka tunnettiin myöhemmin nimillä Radiojoukot, Radiopataljoona ja Viestipataljoona 1. komentajaksi. Hänet siirrettiin 1. tammikuuta 1934 Viestipataljoona 2:een ja 1. toukokuuta 1934 Viestipataljoonaan (Viestipataljoona 1 ja 2 sekä Erill. viestikomppania yhdistettiin Viestipataljoonaksi) ja 1. tammikuuta 1938 alkaen Viestirykmentin komentajaksi.


title: Arthur Saarmaa

text: Talvisotaan Saarmaa osallistui Kannaksen Armeijan viestikomentajana osallistuen taisteluihin Karjalankannaksella. Välirauhan aikana hänet siirrettiin Maavoimien viestikomentajaksi ja hän toimi Puolustusvoimain Pääesikunnan viestiosastolla erikoistehtävissä sekä Viestikoulun johtajana. Ennen jatkosodan syttymistä hänet siirrettiin 5. Armeijakunnan viestikomentajaksi ja sodan puhjettua hän toimi samassa tehtävässä, mutta siirrettiin myöhemmin 3. Armeijakunnan viestikomentajaksi, josta hänet siirrettiin Karjalan Armeijan (Aunuksen ryhmä) viestikomentajaksi vuonna 1942. Kannaksen joukkojen komentajan esikuntaan hänet siirrettiin viestikomentajaksi sodan loppuvaiheilla. Jatkosodassa hän osallistui sotatoimiin Pohjois-Suomessa, Aunuksessa ja Karjalankannaksella.


title: Arthur Saarmaa

text: Saarmaa toimi sotien jälkeen Puolustusvoimain Pääesikunnan viestiosastolla erikoistehtävissä, josta hänet siirrettiin Armeijakunnan esikuntaan viestikomentajaksi. Hän oli Puolustusvoimain Pääesikunnan viestikomentajan käytössä siihen saakka, kunnes erosi vakinaisesta palveluksesta vuonna 1947 ja siirtyi Suomen Radioteollisuuden viestiyhdistys Selexin toimitusjohtajaksi. Hänet on haudattu Helsinkiin Hietaniemen hautausmaahan.


title: Arthur Saarmaa

text: Saarmaa toimi Siviiliradiosähköttäjäkurssien johtajana ja opettajana vuosina 1919–1921 ja 1924–1926 ja suojeluskuntain radiotoiminnan järjestäjänä ja neuvonantajana vuosina 1918–1921. Radiotekniikan opettajana hän toimi vuonna 1929 ja sähkö- ja radiotekniikan opettajana vuosina 1930–1933 Sotateknillisessä koulussa sekä viestiopin opettajana Taistelukoulussa vuosina 1934–1937.


title: Arthur Saarmaa

text: Saarmaa toimi Radiotoiminnan yleisvalvojana vuosina 1918–1926 ja valtion radiolakikomitean jäsenenä vuosina 1919–1920 sekä Suomen upseeriliiton johtokunnan jäsenenä vuosina 1919–1920. Valtion kulokomitean jäsenenä hän toimi vuosina 1924–1926 ja viestivälinetyyppitoimikunnan puheenjohtajana vuosina 1935–1938. Hän perusti Radiosanomat-nimisen aikakauslehden ja toimi vakinaisena avustajana ja johtokunnan puheenjohtajana vuosina 1927–1933 sekä päätoimittajana vuosina 1928–1933. Hän toimi myös useissa kunnallisissa luottamustehtävissä Santahaminassa.


title: Sinikka Linkomies-Pohjala

text: Sinikka Sorella Linkomies-Pohjala (o.s. Linkomies, ent. Karhuvaara; 13. marraskuuta 1929 Helsinki – 27. tammikuuta 2000 Pori) oli suomalainen Kokoomuksen kansanedustaja.


title: Sinikka Linkomies-Pohjala

text: Linkomies-Pohjala valmistui filosofian maisteriksi Helsingin yliopistosta vuonna 1957 ja työskenteli ruotsin kielen vanhempana lehtorina Arkadian yhteislyseossa vuosina 1954–1969. Eduskuntaan hänet valittiin Kansallisen Kokoomuksen edustajana Helsingin vaalipiiristä vuonna 1970. Hänen kansanedustajauransa kesti vuoteen 1983 ja hän toimi erityisesti laki-, ulkoasiain- ja sivistysvaliokunnissa. Vuosina 1973–1980 hän oli Helsingin kaupunginvaltuuston jäsen.


title: Sinikka Linkomies-Pohjala

text: Sinikka Linkomies-Pohjalan isä oli pääministerinäkin toiminut Helsingin yliopiston rehtori ja kansleri Edwin Linkomies. Hän oli vuosina 1952–1979 naimisissa Kai Karhuvaaran kanssa. Perheen pojista Lauri ja Pekka Karhuvaara ovat tunnettuja toimittajia. Vuodesta 1983 kuolemaansa saakka Linkomies-Pohjala oli aviossa kansanedustaja Toivo T. Pohjalan kanssa.


title: Annie-gaala 1978

text: Annie-gaala 1978 oli seitsemättä kertaa järjestetty palkintogaala, jossa jaettiin vuotuiset Annie-palkinnot vuoden 1978 parhaille animaatioiden tekijöille.


title: Annie-gaala 1978

text: Voittajat lihavoituna:


title: Francistown Stadium

text: Francistown Stadium on monikäyttöinen stadion Francistownissa Botswanassa. Se valmistui vuonna 2009, ja sitä käyttää TAFIC FC. Stadionilla on 27 000 katsomopaikkaa.


title: Annie-gaala 1979

text: Annie-gaala 1979 oli kahdeksatta kertaa järjestetty palkintogaala, jossa jaettiin vuotuiset Annie-palkinnot parhaille animaatioiden tekijöille heidän elämäntyöstään.


title: Annie-gaala 1979

text: Voittajat lihavoituna:


title: Harald Tammer

text: Harald Tammer (9. tammikuuta 1899–6. kesäkuuta 1942) oli virolainen toimittaja, yleisurheilija ja painonnostaja.


title: Harald Tammer

text: Tammer, joka oli osallistunut vapaaehtoisena Viron vapaussotaan (1918–1920), kilpaili 1920 Antverpenin olympialaisissa kuulantyönnössä ja sijoittui kuudenneksi. Hän toimi myös Viron joukkueen lipunkantajana. Kaksi vuotta myöhemmin kotikaupungissaan Tallinnassa käydyissä painonnoston MM-kilpailuissa Tammer voitti raskaan sarjan (yli 82,5 kg) kultamitalin. 1924 Pariisin olympialaisissa hän saavutti painonnostosta pronssia raskaasta sarjasta ja sijoittui 12. sijalle kuulantyönnössä. Hän osallistui myös 1928 ja 1936 kesäolympialaisiin.


title: Harald Tammer

text: Välissä Tammer oli valmistunut pariisilaisesta "École libre des sciences politiques" -oppilaitoksesta, työskenteli toimittajana ja vuosina 1933–1940 Eesti Päevalehden päätoimittajana. Hän toimi myös Tallinnan Rotary-klubin puheenjohtajana. Helmikuussa 1941 Tammer joutui venäläisten vangiksi. Häntä syytettiin virolaisten vakoojaksi. Hänet karkotettiin Siperiaan kymmeneksi vuodeksi, mutta hän ei koskaan palannut takaisin. Tammer kuoli seuraavana vuonna vankileirillä Nižni Novgorodin alueella.


Damon Knight Memorial Grand Master Award on Science Fiction and Fantasy Writers of America -järjestön (SFWA) jakama palkinto. Se jaetaan elämäntyöstä elossa olevalle tieteis- tai fantasiakirjailijalle. Ehdotuksen palkinnon saajasta tekee järjestön puheenjohtaja. Palkinto ei ole varsinaisesti Nebula-palkinto, mutta se luovutetaan samassa palkintogaalassa.


title: Damon Knight Memorial Grand Master Award

text: Alun perin palkinto oli nimeltään Grand Master Award, mutta vuonna 2002 se nimettiin uudelleen samana vuonna edesmenneen SFWA:n perustajan ja ensimmäisen puheenjohtajan Damon Knightin mukaan.


text: Vuoteen 1995 saakka palkintojen määrä oli rajoitettu kuuteen per vuosikymmen.


title: Talvijuurekas

text: Talvijuurekas ("Flammulina velutipes") on lehtipuiden rungoilla kasvava sienilaji, joka kestää hyvin pakkasia. Talvijuurekas suosii raitaa ja muita pajuja ("Salix"), joskus myös lehmusta. Sieni esiintyy myöhäissyksystä kevääseen saakka. Sienen lakki on kellanruskea, n. 2-5 cm kokoinen, usein hyvin limainen, jalka 5–10 cm pitkä ja heltat kellanvalkoiset. Sieni on yleinen ja sukunsa ainoa laji Suomessa. Talvijuurekas on hyvä ruokasieni. Talvijuurekas kuuluu lahottajiin ja sen voi sekoittaa muihin lahopuulla kimppuina kasvaviin sieniin, kuten lahokoihin ("Hypholoma") ja helokoihin ("Pholiota").


title: Talvijuurekas

text: Japanilaisessa keittiössä talvijuurekas tunnetaan nimellä "enokitake".


title: Pintavesi

text: Pintavesi on vesialueilla, kuten joissa ja järvissä, oleva maanpäällinen vesi. Pintaveden vastakohta on pohjavesi. Pintaveteen on liuennut ilmaa ja sen kovuus on yleensä alhainen. Pintaveden lämpötila vaihtelee runsaasti vuodenajan mukaan: kesällä pintavesi on lämmintä ja talvella kylmää.


title: Pintavesi

text: Pintavesiä voidaan luokitella niiden ekologisen ja kemiallisen tilan mukaan. Ekologisessa luokittelussa vettä tarkastellaan ensisijaisesti sen biologisten laatutekijöiden kuten levien, kasvien ja eläinten valossa. Arvioinnissa otetaan tällöin huomioon myös veden laatutekijät kuten pH-arvo ja näkösyvyys. Kemiallista tilaa arvioidaan tutkimalla pintavedessä esiintyviä kemiallisten aineiden pitoisuuksia.


title: Marja-Leena Sukula

text: Marja-Leena Sukula (o.s. Tyllinen, 12. huhtikuuta 1946 Järvenpää – 25. tammikuuta 2000 Helsinki) oli suomalainen itseoppinut viihdetaiteilija.


title: Marja-Leena Sukula

text: Sukulan tunnetuin roolihahmo oli laitapuolen kulkija "Kassi-Alma", jota hän esitti kolmenkymmenen vuoden ajan ympäri Suomea ja lisäksi suomalaisyhteisöille Espanjassa ja Australiassa. Televisiossa Kassi-Alma tuli tutuksi 1990-luvulla TV2:n viihdesarjassa Kansan huvit. Televisiossa Sukula oli esiintynyt jo 1970-luvulla. Hänen muita roolihahmojaan olivat iskelmätähti "Mailis Sulka" ja mustalaisnainen "Miranda", jotka Kassi-Alman tavoin olivat hänen itsensä kehittelemiä.


title: Marja-Leena Sukula

text: Sukula voitti vuonna 1978 "Nuoret kyvyt" -kilpailun. Vuonna 1994 "Esiintyvät taiteilijat ry." valitsi hänet vuoden viihdetaiteilijaksi. Hän oli kokki Jyrki Sukulan äiti.


title: Bekzat Sattarhanov

text: Bekzat Sattarhanov (4. huhtikuuta 1980 Šymkent, Kazahstanin SNT, Neuvostoliitto – 31. joulukuuta 2000 Šymkent, Kazakstan) oli kazakstanilainen nyrkkeilijä ja olympiavoittaja.


title: Bekzat Sattarhanov

text: Sattarhanov voitti kultamitalin höyhensarjassa (alle 57 kg) vuoden 2000 Sydneyn olympialaisissa voitettuaan loppuottelussa amerikkalaisen Ricardo Juarezin.


title: Bekzat Sattarhanov

text: Sattarhanov kuoli uudenvuoden aattona 2000 auto-onnettomuudessa.


title: Puistoherkkusieni

text: Puistoherkkusieni ("Agaricus bitorquis") on valkoinen tienvarsilla, puistoalueilla, nurmikoilla ja puutarhoissa viihtyvä herkkusienilaji. Sen heltat ovat ensin punaiset, sitten tummanruskeat. Jalka on valkoinen. Sieni on hyvä ruokasieni, mutta saattaa kerätä raskasmetalleja. Jalka on valkoinen ja siinä on kaksi rengasta. Sienen lakki on usein hiekkainen, koska se on kehittynyt jo maassa.


title: Puistoherkkusieni

text: Viljelyherkkusieni on herkkusienistä eniten myyty laji maailmassa, puistoherkkusientäkin on kokeiltu viljellä. Kaupassa myytävissä valkoisissa herkkusienissä ei ole tummia helttoja koska ne myydään keskenkasvuisina kun ihmiset eivät halua ostaa sieniä joissa on tummat heltat ja itiöt.


title: Pistekuormitus

text: Pistekuormitus tarkoittaa erilaisia päästöjä, jotka ovat peräisin pistelähteistä. Pistekuormitusta on suhteellisen helppo vähentää. Pistelähteellä tarkoitetaan pistemäistä päästölähdettä, joita ovat muun muassa yhdyskuntajätteen puhdistuslaitokset, kalankasvatuslaitokset ja teollisuuslaitokset.


title: Estádio ADC Parahyba

text: Estádio ADC Parahyba on monikäyttöinen stadion São José dos Camposissa Brasiliassa. Nykyään sitä käytetään enimmäkseen jalkapallossa Clube Atlético Joseensen kotikenttänä. Stadionille mahtuu 4 000 ihmistä.


title: Nurmiherkkusieni

text: Nurmiherkkusieni ("Agaricus campestris") on valkoinen ruohikoissa, nurmikoilla ja niityillä viihtyvä valkoinen herkkusienilaji. Sen heltat ovat nuorilla sienillä punertavat, vanhemmilla tummanruskeat. Sieni on hyvä ruokasieni, mutta sitä ei pidä poimia teollisuuslaitosten tai liikenneväylien varrelta, koska sieni saattaa kerätä itseensä raskasmetalleja. Sieniä voi kerätä kesäkuusta lokakuuhun.


title: Pudotuspelit jalkapallon Euroopan-mestaruuskilpailuissa 2008

text: Jalkapallon vuoden 2008 Euroopan-mestaruuskilpailuiden pudotuspeleissä pelasi kahdeksan joukkuetta. Isäntämaat Sveitsi ja Itävalta eivät selviytyneet alkulohkoistaan jatkoon. Ehkä suurimmat yllättäjät pudotuspeleissä olivat Venäjä ja Turkki. Pronssiottelua ei pelattu. Loppuottelussa Espanja voitti Saksan.


text:
Alkulohko
Alkulohko-ottelut


text: Portugali pelasi alkulohkossa vahvasti peitoten sekä Turkin, että Tšekin ja varmistaen tällöin jatkoon pääsynsä. Siksi se kolmannella lohkokieroksella huilasi yhdeksää avauskokoonpanon miestä ja hävisi toiselle isäntämaalle Sveitsille 2-0, mutta peli oli merkityksetön kummallekin joukkueelle. Sillä Portugali oli jo varmistanut jatkamisensa ja Sveitsi oli varma putoaja. Puolivälierissä Portugalia vastaan tulee alkolohko-vastustajiaan astetta kovempi Saksa, joka kärsi omassa lohkossaan tappion Kroatialle jääden täten lohkokakkoseksi.


text: Portugalilla on maalissa Ricardo Pereira, joka yksi maailman parhaimista torjujoista. Puolustajien joukossa on myös kovia nimiä, kuten lupaukset Pepe ja José Bosingwa. Vanhempia nimiä siellä ovat muun muassa Chelsean Ricardo Carvalho, sekä keskikentän puolustusosaton maajoukkue-konkari Petit. Hyökkäyspäätä vahventavat Deco, Simão, Nuno Gomes, sekä maailman parhaimpiin kuuluva Machester Unitedin keskikenttämies Cristiano Ronaldo. Lisäksi vaihtopenkiltä löytyy Hélder Postiga. Näillä aseilla Portugalilla on hyvät mahdollisuudet ensimmäiseen EM-mestaruuteensa.


text: Turkin kisat alkoivat 2-0-tappiolla Portugalille. Sveitsiä vastaan pelatussa ottelussa Turkki oli 1-0-tappioasemassa erätauolla. Toisella puoliajalla sen onnistui nousta kuitenkin voittoon ensiksi Semih Şentürkin tasoitusmaalilla ja sitten Ardan lisäajan lopulla tekemällä maalilla. Täten jatkoonpääsyyn Turkilta vaadittiin vain Tšekin kaataminen. Siinä ottelussa 70. minuutin kohdalla Tšekki oli jo 2-0-johdossa, kunnes 75. minuutilla Hamit Altıntop hyökkäsi laidalta Tšekin rangaistusalueelle ja antoi pitkän syötön rangaistusalueen vastakkaisella kulmalla olevalle Ardalle jonka matala veto meni etukulmasta tolpan kautta sisään. Kolme minuuttia ennen varsinaisen peliajan loppua Hamit keskitti kuudentoista sisään. Tšekin maalivahti Petr Cech sai keskityksen kiinni, mutta tiputti pallon vahingossa tyhjän maalin eteen, mistä Tomas Ujfalusilta vapaaksi riistäytynyt Nihat Kahveci pääsi iskemään pelin tasoihin. Maalierojen ja pisteiden ollessa tasoissa rankkarikisa näytti olevan edessä, mutta kaksi minuuttia tasoituksen jälkeen Sarioglu pääsi syöttämään vapaana 25 metrin päässä Tšekin maalista olevalle Nihatille, joka ampui pallon upeasti yläriman kautta sisään yli vastaan tulleen Petr Cechin. Turkki meni jatkoon. Puolivälierissä Turkkia vastaan asettuu Kroatia, joka osoitti vaarallisuutensa kaatamalla alkulohkossa isäntämaa Itävallan, Saksan, sekä Puolan ja päästäen taakseen vain yhden maalin.


text: Turkin onnistui nousta pronssiin asti vuoden 2002 jalkapallon MM-kisoissa. Pystyykö se nyt nousemaan mestariksi? Kova takaisku oli tappio Portugalille sen jälkeen sen onnistui nousta viime minuuteilla voittoon Sveitsistä ja Tšekistä. Tšekkiä vastaan tuli loppuminuuteilla kova takaisku, kun maalivahti Volkan Demirel tönäisi pelin ollessa poikki törkeästi Jan Kolleria saaden punaisen kortin. Ottelun jälkeen UEFA määräsi Volkanille kahden ottelun pelikiellon, joten tämä saa pelata finaalissa, jos Turkki sinne pääsee. puolivälierissä Turkin maalilla torjuu vuoden 2002 MM-kisojen ykkösvahti Rüştü Reçber.


text: Alkulohko


text: Alkulohko-ottelut


text: Kroatia yllätti keräämällä täydet pisteet alkulohkosta, jossa olivat mukana myös Saksa ja Puola. Loistotorjuja Stipe Pletikosan selän taakse tehtiin vain yksi maali. Sen teki Saksan vasen laituri Lukas Podolski 79. minuutilla, jolloin Kroatia oli jo 2-0-johdossa. Puolivälierissä Kroatia saa vastustajakseen niukasti lohkostaan jatkoon päässeen Turkin.


text: Kroatia yllättävä vahvuus alku- ja karsintalohkossa toi siitä vahvan mestarisuosikin. Kroatian pelaajista tunnetuin on Itävallan liigassa pelaava Niko Kovac. Joukkueessa on paljon Saksan liigassa pelaavia. Siellä pelaavat Josip Simunic, Robert Kovac, Ivan Rakitic, Ivan Klasnić, Ivica Olić ja Mladen Petric. Joukkueen maalissa torjuu TSKA Moskovan loistotorjuja Stipe Pletikosa. Muita vahvoja pelaajia joukkueessa ovat keskikenttämiehet Darijo Srna ja Luka Modrić. Puolivälierissä Kroatian vahvuus on pelikielottomuus. Sen vastustajalla Turkilla on pelikielossa muun muassa maalivahti Volkan Demirel.


text: Saksan peliesitys alkulohkossa ei ollut paras mahdollinen. Avausottelu Puolaa vastaan voitettiin Lukas Podolskin maaleilla, mutta seuraavassa ottelussa Kroatiaa vastaan Kroatia pystyi taitavasti tukkimaan Saksan hyökkäykset ja Saksan ainut maali tuli Kroatian ollessa 2-0-johdossa. Viimeisessä ottelussa isäntämaa Itävallalle Saksa osoittautui liian kovaksi palaksi ja jatkoon mentiin Ballackin upealla vapaapotkumaalilla yli 25 metristä. Voitolla Itävalta olisi mennyt jatkoon.


text: Kömpivästä alkulohko-pelaamisesta huolimatta Saksa on edelleen mestarisuosikki. Avauskokoonpanosta löytyy monia euroopan huippupelaajia, kuten Chelsean keskikenttämies ja Saksan kapteeni Michael Ballack, Bayern Munchenin kärkimies Miroslav Klose, sekä Bayern Munchenin laitapakki Phillip Lahm. Maalissa torjuu Arsenalista Stuttgartiin siirtynyt Jens Lehmann, jonka edellisenä kautena Arsenalissa ykkösmaalivahdin paikalta syrjäytti Manuel Almunia. Pelisysteeminä alkulohkossa Saksa käytti 4-4-2-systeemiä. Avauskokoonpano oli täten Lehmann - Friedich, Metzelder, Mertesacker, Lahm - Fritz, Frings, Ballack, Podolski - Klose, Gómez. Tämä käyneen myös pudotuspeleissä. Vaihtopenkillä odottaa peliaikaa Itävalta-pelin pelikiellossa ollut Bastian Schweinsteiger. Heidän puolivälierävastustajansa on Portugali, jonka he löivät kotikisojen pronssiottelussa kaksi vuotta sitten lukemin 3-1.


text: Hollannin verkkoon tehtiin vain yksi maali alkulohkossa. Sen teki ranskalainen Thierry Henry, kun Hollanti oli jo 2-0-johdossa. Hollanti puolestaan teki yhteensä yhdeksän maalia kaataen kummankin edellisten MM-kisojen finalistin kolmella maalilla, ja varmisti täten jatkoon pääsynsä. Viimeinen alkulohko-vastustaja oli Romania, joka oli pelannut tasapelin Ranskaa ja Italiaa vastaan. Täten Romanian oisi vain tarvinnut voittaa avausmiehistöään huilaava Hollanti varmistaakseen jatkoon pääsynsä. Hollannin kakkosmiehistö pelasi kuitenkin esimerkillistä peliä ja kaatoi Romanian 2-0. Puolivälierissä Hollantia haastaa Andrei Aršavinin ja Hollantilaisvalmentaja Guus Hiddinkin pyörittämä Venäjä.


text: Hollannin maalissa torjuu maailman parhaimpiin kuuluva 37-vuotias hallitsevan Englannin mestarin ja Mestarien liigan voittajan Manchester Unitedin ykkös-maalivahti Edwin van der Sar. Puolustuksen paras pelaaja on vasemmalla laidalla pelaava Giovanni van Bronckhorst. Keskikentän kovia nimiä ovat Dirk Kuyt, Rafael van der Vaart, Wesley Sneijder, sekä vaihtomiehinä lohkossa loistavasti pelanneet Arjen Robben ja Robin van Persie. Jo kauan Hollannin kärkimies-paikkaa on hallinnut Ruud van Nistelrooy. Venäjän pahin ase on vimmeisellä lohkokieroksella kokoonpanoon pelikielosta palannut uskomattoman nopea ja taitava Andrei Aršavin.


text: Italialle alkulohko oli täysi pettymys. Ensimmäisessä ottelussaan Hollantia vastaan se oli ennakkosuosikki, mutta hävisi murskaavasti 3-0! Seuraavassa ottelussaan se hukkasi tarvittavan voittonsa 1-1 tasapeliin Romaniasta. Sillä oli siis kahden lohkokierroksen jälkeen ainoastaan yksi piste kasassa ja viimeisellä kierroksella vastassa samassa tilanteessa oleva Ranska; jatkoonpäästääkseen oli kummankin pakko voittaa, eikä sekään olisi riittänyt, jos Romania olisi kaatanut jo jatkopaikan varmistaneen Hollannin. Ottelu eteni päädystä-päätyyn-pelinä aina 25. minuutille, jolloin Eric Abidal kaatoi Luca Tonin törkeästi rangaistusalueen sisäpuolella saaden teostaan punaisen kortin. Andrea Pirlo tykitti pallon vuorenvarmasti rankkaripilkulta sisään. Lopullinen niitti Ranskalle tuli, kun toisella jaksolla Daniele De Rossin vapaapotku meni ranskalaispelaajasta suuntaa vaihtaen häkkiin. Romania kärsi tappion Hollannille ja Italia meni jatkoon.


text: Italian tapana on ollut pelata pudotuspelit huomattavasti paremmin kuin lohko-ottelut; edellisissäkin MM-kisoissa vuonna 2006 sen peli töppäili helpohkossa alkulohkossa, mutta se jyräsi pudotuspeleissä kaataen Australian, Ukrainan ja Saksan loppuotteluun ja kaatoi siellä Ranskan. Puolivälierissä sillä on vastassa Espanja, joka on yleensä jäänyt alkukierroksilla pois suurkisoista, mutta Italian peliä heikentää Andrea Pirlon ja Gennaro Gattuson oleminen pelikiellossa.


text: Ottelusta: Saksa eteni jatkoon vahvalla hallinnallaan ensimmäisellä puoliajalla. 22. minuutilla Bastian Schweinsteiger teki ottelun avausmaalin, ja neljä minuuttia myöhemmin Miroslav Klose jatkoi Schweinsteigerin vapaapotkun Portugalin maaliin. Portugali pääsi otteluun mukaan ensimmäisen puoliajan lopussa, kun Nuno Gomes teki Portugalin avausmaalin Jens Lehmannin torjunnasta. Toisella puoliajalla Saksan joukkueen kapteeni Michael Ballack teki 61. minuutilla Saksan kolmannen maalin Schweinsteigerin vapaapotkusta. Hélder Postiga teki vielä Portugalille kavennusmaalin 87. minuutilla.


text: Ottelun paras pelaaja: Bastian Schweinsteiger


text: Ottelusta: Varsinainen peliaika jäi maalittomaksi Kroatian hallinnasta huolimatta. Jatkoajalla Kroatian hallinta jatkui, mutta se ei saanut Rustun hyvien torjuntojen ansiosta maalia aikaan. Peli näytti menevän maalittomana rangaistuspotkukilpailuun, mutta Kroatian Ivan Klasnić teki 119. minuutilla ottelun avausmaalin kapteeni Luka Modrićin keskityksestä. Turkin Semih Şentürk teki kuitenkin tasoitusmaalin jatkoajan viimeisellä minuutilla, ja näin edettiin rangaistuspotkukilpailuun.


text: Rangaistuspotkukilpailun sankariksi nousi Rüştü Reçber, joka varmisti jatkoon pääsyn torjumalla Kroatian neljännen laukojan Mladen Petrićin vedon Turkin kaikkien kolmen edellisen pelaajan tehtyä maalin Kroatian maalivahti Stipe Pletikosaa vastaan.


text: Ottelun paras pelaaja: Hamit Altıntop


text: Ottelusta: Venäjä teki ottelussa täydellisen yllätyksen pudottamalla alkulohkostansa jatkoon jyränneen Hollannin jatkoajalla. Ensimmäistä puoliaikaa käytiin päädystä päätyyn-pelinä. Tosin Venäjä pienoisesti hallitsi peliä, mutta maalia ei muutamasta hyvästä paikasta huolimatta saatu aikaan. Kun toista puoliaikaa oli pelattu kymmenen minuuttia, Venäjän keskikenttäpelaaja Andrei Aršavin hyökkäsi laidalta ja keskitti Hollannin maalille, missä kärkimies Roman Pavljutšenko laukoi pallon volleyllä etukulmasta van der Sarin selän taakse. Hollannin maalintekoyritykset palkittiin viimeinkin, kun varsinaista peliaikaa oli enää neljä minuuttia jäljellä. Silloin pallon Venäjän verkkoon puski Wesley Sneijderin vapaapotkukeskityksestä Ruud van Nistelrooy. Edessä oli jatkoaika. Rankkarikisaa alettiin jo odottaa jatkoajan ensimmäisen puoliskon oltua maaliton. Venäjä meni kuitenkin 110. minuutilla jälleen johtoon, kun Aršavin hyökkäsi pallon kanssa kuudentoista sisään ja nosti pallon upeasti päätyrajan tuntumasta takatolpalle, mistä vaihtomies Torbinski jatkoi pallon tyhjiin. Hollannin euroopanmestaruushaaveet nujertuivat neljä minuuttia myöhemmin, kun Aršavin sai pitkän sivurajan jälkeen pallon täysin vapaana kuudentoista sisäpuolella ja ampui sen van der Sarin jalkojen välistä sisään. Venäjä jatkoi välieriin.


text: Ottelun paras pelaaja: Andrei Aršavin


text: Ottelusta: Maalittomaksi tullut peliaika ja jatkoaika oli tasaista peliä. Maalia ei kummankaan joukkueen muutamista hyvistä paikoista huolimatta saatu aikaan. Rankkarikisassa Italiaa kosketti pahasti pelikiellossa olevat Milanolaiskeskikenttäpelaajat Andrea Pirlo ja Gennaro Gattuso. Iker Casillasin kaksi upeaa torjuntaa ja Cesc Fàbregasin upea veto oikeaan nurkkaan toivat kotimatkan Italialle ja viimeisen välieräpaikan Espanjalle.


text: Ottelun paras pelaaja: Iker Casillas


text: Ottelusta: Turkki hallitsi yllätyksellisesti ensimmäistä puoliaikaa ja meni johtoon 22. minuutilla, kun Semih ampui päätyrajalta tulleesta syötöstä pallon ylärimaan, jonka jälkeen Uğur Boral ampui maalin eteen tulleen kimmokkeen maaliin. Saksa tasoitti neljä minuuttia myöhemmin kun Podolski eteni vasemmalla laidalla ja antoi syötön maalille, mistä keskikenttämies Bastian Schweinsteiger tsippasi pallon yli maalivahti Rüştü Reçberin. Saksan tasoituksenkin jälkeen Turkki vielä pyöritti peliä. Toisella puoliajalla Saksa pääsi peliin mukaan. Maalia ei kuitenkaan saatu, vasta kuin kymmenen minuuttia ennen loppua, jolloin Thomas Hitzlberger keskitti Turkin rangaistusalueelle ja väärin arvioineen Rustun tultua vastaan Miroslav Klose puski pallon tyhjään maaliin. Turkki kuitenkin tasoitti vielä, kun Arda syötti oikealta Saksan maalille, mistä Semih sijoitti pallon pienestä kulmasta Saksan maaliin. Peli näytti menevän jatkoajalle, mutta lisäajalla loistavan kuvion päätteeksi Phillip Lahm ampui Saksan voittomaalin.


text: Ottelun paras pelaaja: Philipp Lahm


text: Ottelusta: Ensimmäistä puoliaikaa Espanja hallitsi, vaikka Venäjälläkin oli muutamia hyviä maalintekopaikkoja. Maalia ei kuitenkaan vielä saatu. Kun toista puoliaikaa oli pelattu viisi minuuttia, Espanja aloitti maalin teon. Andrés Iniesta antoi kuudentoista rajalta upean syötön Venäjän maalilla vapaana olevalle Xaville, joka viimeisteli kuvion päätteeksi 0-1-johdon Espanjalle. Sen jälkeen pelattiin reilu kaksikymmentä minuuttia Venäläisten hangatessa sitkeästi tasoitusta, kunnes Fàbregas antoi 25 metristä upean syötön Venäjän kuudentoista rajalla vapaana olevalle Güizalle, joka vei Espanjan 2-0-johtoon. Kolmannen maalin Espanjan teki 82. minuutilla, kun Fàbregas sai pallon keskikentällä ja eteni laidalta nähden David Silvan oleilevan vapaana Venäjän maalilla ja antoi tälle syötön. Silva ei erehtynyt. Espanja meni Saksaa vastaan finaaliin.


text: Ottelun paras pelaaja: Andrés Iniesta


text: Ottelusta: Vuoden 2008 Euroopan-mestaruuskilpailuiden finaali pelattiin Wienissä Itävallassa. Ottelua saapui katsomaan 50 000 katsojaa. Vastakkain olivat Saksa ja Espanja. Tuomarit olivat Italialaiset päätuomari Roberto Rosetti ja tämän apulaiset Alessandro Riselli ja Paulo Calgacno.


text: Saksa hallitsi ensimmäistä kymmentä minuuttia, mutta Espanja tuli sen jälkeen mukaan peliin. 25. minuutilla Ballackin kaukolaukaus osui rangaistusalueella Xavin käteen, mutta pelin annettiin jatkua. Kahdeksan minuuttia myöhemmin Fàbregas antoi loistavan syötön Saksan rangaistusalueelle; palloon syöksyi sekä Saksan maalivahti Jens Lehmann, että Espanjalaiskärkipelaaja Fernando Torres, ja Torres ehti palloon juuri ja juuri ensin ja nosti sen hienosti Lehmanin ylitse maaliin. Espanja johti peliä. Enempää maaleja ei sillä puoliajalla nähty. Toisella puoliajalla Saksa koitti kovasti tasoitusta. Klose kaadettiin kerran törkeästi rangaistusalueella, mutta peliä ei vihelletty poikki. 65. minuutilla pienen sanaharkan päätteeksi David Silva puski punaisen arvoisesti Lukas Podolskia päin naamaa. Sen jälkeen Silva sai mennä Cazorlan tilalle penkille. Saksa sai vaparin, mutta kortti ei noussut. Kovista yrityksistään huolimatta Saksa ei saanut maalia aikaseksi. Espanja voitti toisen EM-kultansa. Edellisestä oli jo 44 vuotta aikaa. Luis Aragonés osoittautui kaikesta kritiikistä huolimatta oikeaksi manageriksi. Mitalit ja pokaalin Espanjalle luovutti UEFA:n puheenjohtaja ja ranskalainen jalkapallo-legenda Michel Platini.


text:
Ottelun paras pelaaja: Fernando Torres
Kisojen maalikuningas: David Villa (4 maalia)


title: Kuusenherkkusieni

text: Kuusenherkkusieni eli kuusiherkkusieni ("Agaricus essettei") on valkoinen kuusen seurassa viihtyvä herkkusienilaji. Sienen lakki on silkinvalkoinen, ja kosketettaessa siihen muodostuu keltaisia täpliä. Sienen jalka on valkoinen. Heltat ovat aluksi punertavat, myöhemmin tummanruskeat. Se kasvaa melko yleisenä koko Suomessa kuusimetsissä.


title: Kuusenherkkusieni

text: Sieni on hyvä ruokasieni, mutta se kerää itseensä niin paljon ympäristömyrkkyjä, esimerkiksi elohopeaa, ettei säännöllistä pitkäaikaista käyttöä suositella, eikä sitä pidä kerätä alueilta, joilla liikenne ja teollisuus päästävät paljon raskasmetalleita.


title: Kuusenherkkusieni

text: Kokemattoman sienestäjän ei tule kerätä tätä sientä, koska se muistuttaa tappavan myrkyllistä valkokärpässientä. Nämä sienet voi erottaa siitä, että valkokärpässienen heltat ovat pysyvän valkoiset, kuusiherkkusienellä ne tummuvat myöhemmällä iällä tumman itiöpölynsä vuoksi. Valkokärpässienen itiöpöly on valkoista. Ne voi kokenut erottaa myös hajusta: valkokärpässieni tuoksuu raa'alta perunalta, kuusenherkkusieni anikselta.


title: Anisherkkusieni

text: Anisherkkusieni ("Agaricus silvicola") on valkoinen tai kellertyvä herkkusienilaji. Sen jalka on iso ja renkaallinen, heltat ovat aluksi punertavat ja myöhemmin ruskeat. Sieni viihtyy melko yleisenä seka- ja havumetsissä koko Suomessa. Anisherkkusieni on hyvän makuinen ja siten herkullinen ruokasieni.


title: Tapionherkkusieni

text: Tapionherkkusieni ("Agaricus silvaticus") on ruskeasuomuinen, vaalealakkinen herkkusienilaji. Sen heltat ovat aluksi vaaleanharmaat, vanhemmilla sienillä tummanruskeat. Jalka on harmaanpunertava ja siinä on rengas. Lakki on valkoinen ja ruskeiden suomujen peittämä. Sieni kasvaa kuusikoissa kautta Suomen. Se on hyvä ruokasieni.


title: Polttoturve

text: Polttoturve on kuivilta soilta polttoainekäyttöön rouhittua turvetta. Turve on luokitukseltaan uusiutumaton luonnonvara, koska turve kasvaa vuoden aikana vain 0,5 millimetriä.


title: Estádio Alberto Víctolo

text: Estádio Alberto Víctolo on monikäyttöinen stadion Tanabissa Brasiliassa. Nykyään sitä käytetään enimmäkseen jalkapallossa Tanabi Esporte Cluben kotikenttänä. Stadionille mahtuu 11 617 ihmistä.


title: Parhaan ohjauksen Annie-palkinto

text: Parhaan ohjauksen Annie-palkinto on Los Angelesin kansainvälisen animaatiofilmiyhdistyksen vuodesta 1996 lähtien vuosittain jakama palkinto edellisvuoden parhaalle animaatio-ohjaajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1997 lähtien palkintoa on jaettu kahdessa osassa, parhaasta elokuva- ja televisio-ohjauksesta.


title: Kidō senshi Gundam ZZ

text: Kidō senshi Gundam ZZ () on japanilainen Sunrisen tuottama tv-animaatiosarja ja "Kidō senshi Z Gundam"ia seuraava Gundam-sarjan osa. Sen 47 jaksoa lähetettiin 1.3.1986–31.1.1987 TV Asahi -verkossa pääkanavana Nagoya TV.


title: Kidō senshi Gundam ZZ

text: Avaruusvuosisadan vuonna 0088 Grypsin konfliktissa Titaanit tuhonneen AEUGin mahti on hupenemassa. Sijaishallitsija "Haman Karn"in johtama Zeonin armeijan jäänteistä koostuva Axis valmistautuu Maan valloitukseen.


title: Kidō senshi Gundam ZZ

text: Grypsin konfliktissa vaurioitunut AEUGin sota-alus "Argama" saapuu Side 1:n avaruussiirtokunta Shangri-Lan satamaan. Siellä romunkerääjänä työskentelevä "Judau Ashta" päättää tovereineen varastaa Argaman taistelurobotti Z Gundamin, mutta ajautuukin mukaan Argaman miehistön ja Neo Zeonin (Axiksen) risteilijä "Endra"n väliseen taisteluun.


title: Kidō senshi Gundam ZZ

text: Gundam ZZ on "Kidō senshi Gundam"in aloittaman sarjan kolmas osa ja suoraa jatkoa tv-sarjalle Kidō senshi Z Gundam. Sarja kuvaa ensimmäisen Neo Zeonin konfliktin tapahtumat. Edeltäjäänsä verrattuna sarjan sävy oli kevyt, reipas ja koominen, koska pyrittiin palauttamaan Gundamin suosio ja sponsori Bandai halusi tähdätä nuorempia ikäryhmiä. Koska sarjan tunnelma oli tyystin toisenlainen kuin edeltäjänsä, sai se osakseen paljon vihaisia kommentteja ja kritiikkiä vanhoilta Gundam-faneilta.


title: Kidō senshi Gundam ZZ

text: Sarjan puolivälissä sarja muuttuu edeltäjiensä tapaan vakavammaksi, vaikkeivat komedia tyystin katoakaan. Loppupuolella sarjassa kehittyy Z Gundamin tapaan kolmen osapuolen välinen konflikti, mutta edeltäjän ”vaikeasti ymmärrettäväksi” kritisoidun poliittisen juonittelun kuvaamisen asemesta sarja päättyy yksinkertaisesti Hamanin ja Judaun kaksintaisteluun.


title: Kidō senshi Gundam ZZ

text: Tarinan sankari Judau esitetään aikuisuutta epäloogisesti vastustavana hahmona. Aiempien osien "newtype"-ideaakin käsitellään ”aikuisten järjettömyyden” ja ”lasten rehellisyyden” vastakkainasettelulla. Kohtauksia, joissa Judau ”lapsena” toruu ”aikuisia” voidaan pitää sarjassa erityisen symbolisina. Ennen sarjan julkaisua sen mainoslause olikin ”Kaikki lapset ovat newtypejä! Näytetään se aikuisille!”


title: Kidō senshi Gundam ZZ

text: Sarjaa luonnehtivat myös supervoimaisten mobile suitien taistelut. Sarjan loppupuolella Neo Zeon lähettää toistuvasti etulinjaan psycommu-systeemillä ja raskailla tuliaseilla varustettuja robotteja. Tämän vuoksi sarjan mobile suitit olivat aiempi Gundameita suurempia ja rakenteeltaan monimutkaisempia, ja erilaisissa Gundamia käsittelevissä julkaisuissa niitä luonnehditiin ”dinosaurusmaisiksi”. Seuraavassa Gyakushū no Char -elokuvassa robottisuunnittelu palasi taas pienempiin mobile suiteihin. Näiden ZZ Gundamille tyypillisten mobile suitien ja mobile armoreiden joukossa on paljon fanien keskuudessa suosittuja koneita, mutta vielä ei ole julkaistu videopeliä, jossa esiintyisi vain ZZ Gundamin robotteja. Joissakin useista sarjoista robotteja ottaneissa peleissä ZZ Gundamin mobile suitit ovat kuitenkin esiintyneet.


title: Kidō senshi Gundam ZZ

text: Sarjassa esitettiin ilmakehään syöksyn ja avaruussiirtokunnan pudotuksen, keinotekoisten newtypejen "Elpeo Ple"n ja "Ple-Two"n tragedian sekä vihollisarmeijan sisäisen konfliktin kaltaisia aiemmissa Gundameissa nähtyjen kohtausten kaltaisia tapahtumia. Toisaalta Elpeo Plen kaltaisen ”pikkusisko”-hahmon sisällyttäminen voidaan nähdä yrityksenä tuoda ajan muoti-ilmiö Gundamin maailmaan.


title: Kidō senshi Gundam ZZ

text: Sarjaan loppupuolelle suunniteltiin alun perin Char Aznablen paluuta, mutta kun kesken sarjan esityksen päätös Gyakushū no Charin tekemisestä tehtiin, ideasta luovuttiin ja tyydyttiin tarjoamaan taustat elokuvan juonelle.


title: Kidō senshi Gundam ZZ

text: Vaikka Z Gundamissa mainoskatkon tunnuksessa esiintyvä robotti vaihtui Gundam Mk-II:sta Z Gundamiin päärobotin vaihtuessa sarjan aikana, käytettiin Kidō senshi Gundam ZZ:ssa koko ajan Z Gundamia, vaikka Judau vaihtaakin mobile suitinsa ZZ Gundamiin sarjan edetessä.


title: Kidō senshi Gundam ZZ

text: Kuten edellä todettiin Gundam ZZ oli Z Gundamin jatko-osa, mutta vuonna 2005 ensi-iltansa saaneiden kolmen Kidō senshi Z Gundam -elokuvan loppua on muutettu tv-sarjaan verrattuna, eikä Gundam ZZ ole jatkoa niille. Tomino on ilmoittanut aikovansa tehdä vain seitsemän elokuvaa ajasta ensimmäisen Gundamin ja Gyakushū no Charin välille, ja sekä elokuvat että sarjat kertovat oman versionsa avaruusvuosisadan tapahtumista.


title: Kidō senshi Gundam ZZ

text: Vaikka sarjan lopputeksteissä kuvakäsikirjoituksen tekijäksi on merkitty Tominon salanimi Minoru Yokitani, Tomino sanoi myöhemmin Newtype-lehden haastattelussa Gundamin ZZ:n olleen (Akinori) ”Endōn teos”, ja että hän vain ”joskus sattui tekemään storyboardeja.”


title: Kidō senshi Gundam ZZ

text: Tominon Gundam ZZ:n kanssa samoihin aikoihin ohjaamista töistä useimpien tarinat päättyvät melko synkästi, mutta Gundam ZZ eroaa näistä onnellisella lopullaan. Kuitenkin sarjassa nähdään Kidō senshi Gundamin päähenkilöihin kuuluneen Hayato Kobayashin, avaruusalus La vie en rosen vt. kapteenin Emary Ouncen ja Elpeo Plen kuten myös Neo Zeonin sarjan alussa koomisten Mashymre Cellon ja Chara Soonin traagiset kuolemat.


title: Kidō senshi Gundam ZZ

text: Kidō senshi Gundam ZZ:n myötä Gundam-televisiosarjat jäivät pitkälle tauolle. Vaikka sarjaa ei lopetettukaan ensimmäisen sarjan tavoin kesken huonojen katsojalukujen vuoksi, ei se myöskään saanut osakseen juurikaan positiivisia arvioita. Jopa viime vuosien monografioissa on julkaistu Gundam ZZ:aa kritisoivia kirjoituksia.


title: Kidō senshi Gundam ZZ

text: Z Gundamin tavoin sarjan mobile suitien suunnittelussa kohdattiin erinäisiä vaikeuksia. Alussa sarjan roboteista oli tarkoitus vastata edellisenkin sarjan tuotantoon osallistuneen Mamoru Naganon. Ohjaaja Tomino toivoi sarjan olevan ”robottianimen alkulähteille palaava, selkeä teos”, ja Nagano suunnitteli uuden robotin tätä silmällä pitäen, mutta lopputuloksen katsottiin olevan liian eriskummallinen hirviötä tai avaruusolentoa muistuttava olio.


title: Kidō senshi Gundam ZZ

text: Naganon ehdottaman päärobotti ZZ Gundamin mallin muodonmuutos- ja yhdistymisvoimia ei myöskään sellaisenaan pidetty leluissa toteuttamiskelpoisina. Lukuisista suunnitelmien korjauksesta huolimatta sponsorit eivät olleet tyytyväisiä Naganon työhön, ja lopulta hänet pudotettiin pääsuunnittelijan paikalta. Nagano oli kokenut saman kohtalon juuri ennen Kidō senshi Z Gundamin alkua (sarjan alettua hän kuitenkin palasi asemaansa), ja samoin tulisi käymään myös kesken Gyakushū no Charin teon. Tämän vuoksi Gundam-sarja sisältää robottisuunnittelussaan ristiriitaisuuksia. Naganon luonnos kuitenkin esiteltiin Bandain Mokei jōhō -tiedotuslehtisessä alustavana Gundam-mallina.


title: Kidō senshi Gundam ZZ

text: Vain hieman ennen sarjan lähetyksen suunniteltua aloituspäivää ZZ Gundamin suunnitteluvastuu siirrettiin pienoismallisuunnittelija ja piirtäjä Makoto Kobayashille, kun taas Yutaka Izubuchi sai osakseen Neo Zeonin robotit. Kobayashilla oli kokemusta edeltävän Z Gundamin "Bound Doc" - ja "Gaza-C"-muodonmuuttaja- mobile suitien suunnittelusta, ja kokeneena muotoilijana häneltä pyydettiin massatuotteistettavaksi kelpaavaa yhdistymis- ja muodonmyytoskykyistä ZZ Gundamia.


title: Kidō senshi Gundam ZZ

text: Vain reilut kaksi viikkoa ennen deadlineä konseptiksi otettiin ”G-Armoriksi muotoaan muuttava ja yhdistymiskykyinen, huippuvahva Gundam”. Voimakkuuden symboliksi ZZ Gunamin päähän päätettiin sijoittaa suurmegahiukkastykki. Koska Kobayashin Z Gundamiin suunnitelemia robotteja ei oltu otettu vastaan hänen toivomallaan tavalla, hän päätti tehdä ”lapsille sopivan” robotin.


title: Kidō senshi Gundam ZZ

text: Kōdanshan julkaisemassa "Kidō senshi Gundam daizenshū" -teoksessa esiintyneiden ZZ Gundam -luonnosten joukossa julkaistiin myös lopullista versiota muistuttava ”aaltoliiketykillä” varustettu ZZ Gundam, joka vaikutti ottaneen vaikutteensa Tähtiritarien aaltoliiketykistä.


title: Kidō senshi Gundam ZZ

text: Kobayashi kertoi myös Animage-lehdessä Bandain henkilöstön kertoneen, että lasten keskuudessa pääosarobotin jälkeen seuraavaksi suosituin robotti oli Psyco Gundam. Syyksi arveltiin sitä, että se muistutti alkuperäistä Gundamia, joten Kobayashi tähtäsi myös ZZ Gundamia suunnitellessaan siihen. Se kuitenkin vaikutti ”heikolta”, joten Kobayashi teki joka osasta vahvemman näköisen ja lisäsi päähän aaltoliiketykin.


title: Kidō senshi Gundam ZZ

text: Lopulta Shindōshan Hideo Okamoto ja Mika Akitaka viimeistelivät Kobayashin työn. Bandain Mokei jōhō tosin väitti tekijäksi Hiroyuki Kitazumea. Bandain mukaan Kitazume ei ehtinyt saada työtään valmiiksi ajoissa pienoismallien valmistusta varten, minkä vuoksi ”1/144 ZZ Gundam” -pienoismallin rintaosa poikkeaa varsinaisesta ZZ Gundamista.


title: Kidō senshi Gundam ZZ

text: Ensimmäisessä puhtaaksipiirretyssä versiossa Gundamilla ei "G-Fortress"-tilassa ollut lainkaan nokkaa, mikä korjattiin Kobayashin toiveesta kiireellä lisäämällä kaksoissädekiväärin perään nokkaosa.


title: Kidō senshi Gundam ZZ

text: Aikataulusyistä Izubuchi otti vastuulleen vain alkuperäisluonnosten teon eikä viimeistellyt kuin "Bawoo"n ja "Galluss-J":n päät. Muut robotit hoitivat ZZ Gundamin tavoin Okamoto ja Akitaka. Lisäksi joukkoon kuuluu myös viimeistelijä Kazumi Fujitan töiltä vaikuttavia luonnoksia, mutta lopputeksteissä hänet on lueteltu ”suunnitteluavustajaksi”.


title: Kidō senshi Gundam ZZ

text: Ohjelman loppupuolella Akitaka vastasi liki kaikesta suunnittelusta, mutta pienoismallisuunnittelijat Masahiro Oda ja Yoshinori Sayama samoin kuin pienoismallilehti Model Graphixin henkilöstö auttoivat työssä.


title: Kidō senshi Gundam ZZ

text: Kidō senshi Z Gundamia kritisoitiin sen vuoksi, että vihollisten ja liittolaisten mobile suitit muistuttivat liiaksi toisiaan, joten tällä kertaa puolet erotettiin selvästi: AEUGin roboteilla oli joko kaksi silmää tai visiirityyppinen pääosa, kun taas Neo Zeonin armeijan robotit käyttivät yhtä monoeye-silmää. Tämän vuoksi "Methuss" poistuu tarinasta alkuvaiheissa, ja Z Gundamissa AEUGin käyttämän "Rick-Diaksen" vahvistettua versiota "Strum-Diasta" käytetään Neo Zeonin riveissä.


title: Kidō senshi Gundam ZZ

text: Z Gundamissa käytettiin sarjan sponsori Bandain toiveesta paljon mobile suit variatoneita sivurooleissa, koska näin voitiin kaupata uudelleen vanhoja pienoismallisarjoja. Tällä kertaa käytettiin kuitenkin vanhoijen robottien uudelleenversiointeja, jotka esiteltiin kokonaan uusina mobile suiteina. Koska sarjan päävihollinen Neo Zeon koostui vanhan Zeonin armeijan jäänteistä, oli tämä tarinaa ajatellen mahdollista, ja vanhoja pienoismallisarjoja voitiin hyödyntää surutta. Lisäksi Kidō senshi Gundamin amfibio- mobile suitit esiintyivät uudelleen siviilien sissitaistelijoiden riveissä, ja eräässä kohtauksessa Judau ja Haman taistelevatkin niillä. "Geymalk" ja "Kapool"in kaltaisten robottien tuotteistus ei ollut valtava menestys, mutta vanhojen robottien uudet versiot muutettiin sivuosarooleistaan huolimatta useiksi pienoismalleiksi.


title: Kidō senshi Gundam ZZ

text: Bandain Satoru Matsumoto kertoi, että Bandai vähensi sponsoritukensa määrää sarjan kesken pienoismallien heikon kysynnän vuoksi. Lisäksi monimutkainen robottisuunnittelu lisäsi pienoismallien valmistuskustannuksia ja siten vähensi Bandain voittoja.Katso .


title: Kidō senshi Gundam ZZ

text: Sarjan tuotanto:Jaksojen tuotanto:King Recordsin julkaisemia:Alkupuoliskolla laulujen sanoja ei näytetty, toisin kuin aiemmissa Gundameissa, mutta sanat tekivät paluun loppupuolella. Lisäksi Issenmannen Gingan toista kertosäettä käytettiin taustakappaleena viimeisen jakson lopussa, kun Judau ja Roux lähtevät matkaan kohti Jupiteria.Ensimmäinen jakso, ”Prelude ZZ”, oli kokoelmajakso, jossa käytiin läpi Kidō senshi Gundamin ja Kidō senshi Z Gundamin päätapahtumat ja maailmankuva sekä esiteltiin avaruussiirtokunnat ja mobile suitit uusille katsojille. Varsinainen tarina alkoi vasta jaksosta 2. Ensimmäisen jakson ensimmäisellä puoliskolla Char esiintyy kertojan roolissa ja mm. arvuutellaan robottien varjokuvia. Vanhojen fanien miellyttämiseksi myös ensimmäisen Gundamin kertoja Ichirō Nagai osallistuu kerrontaan.


title: Kidō senshi Gundam ZZ

text: Tietokoneanimaationa totetutetun lyhytelokuvasarja Gundam Evolven 10. osassa Judau taistelee Jupiterin läheisyydessä Döven Wolf -ryhmää vastaan. Tässä taistelussa esiintyvä ZZ Gundam on TV-sarjan ZZ:n pohjalta luotu uusi malli.


title: Kidō senshi Gundam ZZ

text: Samaan aikaan sarjan lähetyksen kanssa julkaistiin Comic Bom Bom -lehdessä Toshiya Murakamin sarjakuvaversiota. Sarjan julkaisi uudelleen vuonna 1999 Daitosha ja vuonna 2005 Kōdansha. Tuotantoaikataulun vuoksi osasta sarjassa esiintyneitä robotteja käytettiin luonnosvaiheen malleja.


title: Kidō senshi Gundam ZZ

text: Kōdansha julkaisi vuonna 1986 muiden Gundam-sarjojen tavoin romaaniversion myös Gundam ZZ:sta. Romaani julkaistiin kahdessa osassa, ja sen sisältö keskittyy tarinan keskivaiheen ympärille. Myöhemmin romaani julkaistiin muiden Gundam-romaanien tavoin Kadokawa Sneaker bunko -pokkarina.


title: Kidō senshi Gundam ZZ

text: Edeltävä Kidō senshi Z Gundam oli Tominon alkuperäisteos, mutta ZZ Gundamin romaaniversiosta vastasi käsikirjoittaja Meigo Endō. Tapahtumat jatkavat Z:n lopusta, mutta Maahan palaamisen jälkeiset tapahtuvat poikkeavat TV-sarjasta, ja sarjassa poissaolevat Amuro Ray ja Beltochika Irma esiintyvät romaanissa. Amuron ja Judaun väliset tapahtumat pohjustavat myös Gyakushū no Charin juonta.


title: Kidō senshi Gundam ZZ

text: Hobby Japan julkaisi sarjan pohjalta kolme pelikirjaa. Tarina sijoittui ZZ:n maailmaan, muttei pohjautunut suoraan TV-sarjaan. Kirjojen päähenkilö oli suoraan liittovaltion armeijan ylimmän johdon alaisuudessa toimivaan järjestöön kuuluva bionisesti vahvistettu ihminen. Kahdessa ensimmäisessä kirjassa ei juurikaan nähty mobile suiteja, mutta kolmannessa kirjassa esiintyvät ZZ Gundamin sarjatuotantomalli (joka ei ole sama kuin virallinen ZZ Gundamin sarjatuotantomalli, vaan kuvien perusteella näyttää tismalleen samalta kuin varsinainen ZZ Gundam), Bawoon yksinkertaistettu sarjatuotantomalli Bawoo bis, Titaanien Kilimanjaron tukikohdassaan sarjatuotantona valmistama Kiliman Marasai, Barzamin erikoismalli ja muita vain pelikirjaa varten suunniteltuja robotteja. Tarinassa esiintyy myös liittovaltion armeijan Psycommu-järjestelmän pohjalta suunnittelema ”Enigma”-systeemi, joka antaa yhden pilotin ohjata yhtä aikaa useampaa mobile suitia.


title: Kidō senshi Gundam ZZ

text: Lisäksi Hobby Japan julkaisi tarinalle jatko-osan romaanimuodossa Gundam-lautapelejä esittelevässä ”Gundam Games” -kirjassa, joka julkaistiin samoihin aikoihin Gyakushū no Charin kanssa. Tarinassa lempinimellä Trapper esiintyvä päähenkilö työskentelee liittovaltion armeijan rintamatukikohdassa huoltosotilaana. Viedäkseen Neo Zeonin piilottamat kultaharkot päähenkilö yhdessä mobile suit -pilottien Hawkeye ja Duke kanssa lähtee taisteluun liittovaltion upseerien kokoelmiinsa piilottamalla Dijeh’llä. Hahmojen ja tukikohdan nimet parodioivat M*A*S*H-elokuvaa.


title: Piennarherkkusieni

text: Piennarherkkusieni ("Agaricus subperonatus" syn. "A. vaporarius") on likaisenruskea, suomulakkinen herkkusienilaji. Se viihtyy puutarhoissa ja yleisillä puistoalueilla. Jalka on valkoinen ja siinä on rengas. Heltat ovat aluksi lihanpunaiset, myöhemmin ruskehtavat. Sieni on hyvä ruokasieni, mutta saattaa kerätä toisten herkkusienten tapaan itseensä raskasmetalleja, joten sitä ei tulisi poimia esimerkiksi liikenneväylien varrelta. Sieni on harvinainen koko Suomessa.


title: Veriherkkusieni

text: Veriherkkusieni ("Agaricus langei") on tummanpunertava, suomulakkinen herkkusienilaji. Sienen heltat ovat aluksi punertavia, vanhemmalla sienellä ruskeat. Jalka on valkoinen ja siinä on rengas. Sieni on hyvä ruokasieni, mutta sitä ei tule kerätä alueilta, joissa on raskasmetalleja. Sieni kasvaa kuusikoissa, puistoissa ja nurmikoilla kohtalaisen harvinaisena koko Suomessa.


title: Lego Batman: The Video Game

text: Lego Batman: The Videogame on Traveller’s Talesin kehittämä ja Warner Bros. Interactiven vuonna 2008 julkaisema toimintaseikkailupeli. Peli perustuu DC Comics -sarjakuvakustantajan "Batman"-sarjakuvaan – hahmoina ovat Lego-minihahmot. Pelin juoni ei perustu elokuviin, ja se onkin Traveller’s Talesin ensimmäinen Lego-peli, jossa on aivan oma, uusi juonensa, ellei "Bionicle Heroesia" oteta lukuun. Pelille julkaistiin jatko-osa "" vuonna 2012.


title: Lego Batman: The Video Game

text: "Lego Batman" idealtaan on samankaltainen kuin "" ja "". Pelaaja liikkuu pelissä eteenpäin tasohyppelytyyliin ja ratkoo erilaisia pulmanratkaisutehtäviä, joissa yleensä yritetään saada ovi tai silta auki. Uutta pelissä on erilaiset puvut, joita voi käyttää pulmanratkaisuissa: Batmanin pukuja ovat liito- ("Glide"), räjäytys- ("Demolition"), sooninen- ("Sonic") ja kuumuudensuojauspuvut (Heat Protection), Robinin taas teknologia- ("Technology"), magneetti- ("Magnet"), vesi- (Water) ja imurointipuvut ("Attract"). Pelaaja pääsee sankareiden lisäksi pelaamaan myös vihollisilla, joilla on erilaisia yksilöllisiä erikoiskykyjä: Arvuuttaja, Hullu Hatuntekijä ja Linnunpelätin voivat ohjata ihmisten mieltä, Bane ja Killer Croc voivat nostaa suuria esineitä, Pakkasherra voi jäädyttää esineitä ja vihollisia, Kaksinaama ja Myrkkymuratti voivat kävellä myrkkyvuodon päällä jne. Kenttiä pelissä on yhteensä 30 (viisi kenttää yhdessä episodissa) ja hahmoja 50. Kulkuneuvotasot ovat uudistuneet; nyt pelaaja voi taistella myös maalla ja merellä.


title: Kääpiöherkkusieni

text: Kääpiöherkkusieni ("Agaricus comtulus") on valkoinen tai kellertävä pieni herkkusienilaji. Sienen heltat ovat aluksi punaiset, ja muuttuvat myöhemmin ruskeiksi. Sienen jalka on n. 4 cm:n pituinen, valkoinen ja siinä on rengas. Sieni kasvaa melko yleisenä laitumilla ja nurmikoilla koko Suomessa. Se on syötävä ruokasieni.


title: Siroherkkusieni

text: Siroherkkusieni ("Agaricus semotus") on valkoinen tai viininpunanvärinen, pienten violettien suomujen peittämä herkkusienilaji. Sen heltat ovat ensin vaaleat, myöhemmin lihanpunaiset ja lopulta mustat. Jalka on valkoinen ja siinä on kaksinkertainen rengas. Sieni kasvaa havu- ja lehtipuiden seurassa metsissä ja metsänreunoissa kohtalaisen harvinaisena koko Suomessa. Se on hyvä ruokasieni.


title: Estádio Antônio Accioly

text: Estádio Antônio Accioly on monikäyttöinen stadion Goiâniassa Brasiliassa. Nykyään sitä käytetään enimmäkseen jalkapallossa Atlético Clube Goianiensen kotikenttänä. Stadionille mahtuu 8 000 ihmistä.


title: Haisuherkkusieni

text: Haisuherkkusieni eli meriherkkusieni ("Agaricus bernardii", syn. "A. maleolens") on Suomessa kasvava myrkyllinen herkkusienilaji. Haisu- ja meriherkkusientä pidettiin aiemmin eri lajeina, mutta nykykäsityksen mukaan on kyse yhdestä lajista. Se muistuttaa syötäviä herkkusieniä, mutta sienen tunnistaa tympeästä hajustaan. Sen lakki on valkoinen tai vaaleanruskea. Jalka on vaalea ja heltat ovat aluksi lihanpunaiset ja myöhemmin tummanruskeat. Sieni on lievästi myrkyllinen ja saattaa aiheuttaa vatsanväänteitä. Sieni myös maistuu pahalta.


title: Haisuherkkusieni

text: Ennen meriherkkusienenä tunnettu muoto kasvaa merenrantojen niityillä ja sisämaan tienvarsilla. Sieni on kohtalaisen harvinainen koko Suomessa.


title: Pounikko

text: Pounikko on palsa- ja aapasoilla tavattava ohutturpeinen, tiheävarpuinen rahkasammalmättäikkö. Pounikossa mättäiden välissä saattaa joskus olla näkyvää mineraalimaata. Pounikoita kasvaa havumetsävyöhykkeen pohjoisosien, subarktisten alueiden ja arktisten alueiden soilla. Pounikon lähikäsitteitä ovat jänne ja pounu.


title: Punainen kirja

text: Punainen kirja on kirja, johon on koottu tieto eliölajien uhanalaisuustilanteesta ja niiden uhanalaisuusluokituksesta.


title: Punainen kirja

text: Kansainvälistä Punaista listaa eli Punaista kirjaa julkaisee Kansainvälinen luonnonsuojeluliitto IUCN. Sitä on julkaistu vuodesta 1994 alkaen. Vuoden 2012 versiossa on käsitelty yli 60 000 lajin uhanalaisuustilanne.


title: Punainen kirja

text: Suomessa kansallisia Punaisia kirjoja on julkaistu neljä. Aikaisemmat arvioinnit vuosina 1986, 1992 ja 2000, sekä sarjan neljäs kirja, johon on koottu uusimman kansallisen uhanalaisarvioinnin tulokset, joulukuussa 2010.


title: Shaun Cashman

text: Shaun Cashman on yhdysvaltalainen animaattori ja Annie-palkittu ohjaaja, joka aloitteli uraansa ääntennauhoittajana ennen kuin pääsi 1990-luvun alussa Simpsoneihin hahmojen sommittelijaksi. Sarjan jälkeen Cashman on toiminut enimmäkseen ohjaajana muun muassa Kukkulan kuninkaassa ja The Grim Adventures of Billy & Mandyssa.


title: Phil Cummings

text: Phil Cummings on yhdysvaltalainen Emmy-palkittu animaattori, joka on toiminut satunnaisesti ohjaajana, josta hänet palkittiin Anniella vuonna 2005.


title: Pyhän Laurin kirkon rauniot

text: Pyhän Laurin kirkko Hämeenkoskella oli suomalainen keskiaikainen harmaakivikirkko. Kirkko on todennäköisesti rakennettu vuosien 1510 ja 1560 välisenä aikana. ja se rakennettiin palvelemaan vuonna 1410 perustettua Kosken seurakuntaa. Seurakunta liittyi kuitenkin jo 1540 kappeliseurakunnaksi Lammin seurakuntaan. Kirkko jäi pois käytöstä 1600-luvulla ja raunioitui. Uusi Hämeenkosken kirkko on noin puolen kilometrin päässä idässä.


title: Pyhän Laurin kirkon rauniot

text: Poikkeuksellista kirkossa oli sen kahdeksankulmainen pohjakaava, toinen vastaavanlainen tunnetaan Rengosta. Tiedossa ei ole, onko kirkossa ollut kivistä sakaristoa, asehuonetta tai muita runkohuoneessa ulkonevia osia. Runkohuoneen on päätelty olleen pitkänomainen.


title: Pyhän Laurin kirkon rauniot

text: Kirkon tuhoutumisen syytä ei tarkkaan tiedetä. Vuonna 1705 tehtyyn kartaan kirkko oli merkitty vanhaksi. Turun yliopiston vuosien 1996–1997 tutkimusten raportissa todettiin, että kirkko ei tuhoutunut tulipalossa. Kirkon hylkäämisen yhtenä syynä pidetään uskonpuhdistusta ja toisaalta maaperää kirkon ympärillä. Keskiajan lopulla kirkko on ollut länsisivua lukuun ottamatta veden ympäröimä ja maaperä on ollut syvältä routaantuvaa. Kirkon kahdeksankulmainen muoto on edesauttanut vaurioiden syntymistä muureihin – nelikulmainen rakennus olisi kestänyt perustusten liikkumisen aiheuttaman rasituksen paremmin. Kirkon raunioituminen ja hylkääminen on todennäköisesti tapahtunut 1500-luvun lopun ja noin vuoden 1650 välisenä aikana.


title: Pyhän Laurin kirkon rauniot

text: Kirkon raunion havaitsi ensimmäiseksi arkeologi Hjalmar Appelgren 1890-luvulla. Raunioilla tehtiin vuodesta 1962 arkeologisia kaivauksia Henrik Liliuksen ja myöhemmin Jussi-Pekka Taavitsaisen johdolla.


Matkamuistoja – kaikki singlet 1978–2003 on suomalaisen Leevi and the Leavings -yhtyeen kokoelma-boxi, joka julkaistiin 22. lokakuuta 2008. Kokoelma sisältää 5 CD:tä ja 98 kappaletta sekä yhden DVD-levyn.


title: Matkamuistoja – kaikki singlet 1978–2003

text: Julkaisu debytoi Suomen virallisen listan sijalla 15, ja se pysyi listalla yhteensä 13 viikkoa.


text: Levy 1


text: Levy 3


text:
Levy 5
Levy 2


text:
Levy 4
Levy 6 DVD


title: Kaijenikulaisuus

text: Kaijenikulaisuus (tai kaienikulaisuus) oli 1820–1830-luvuilla Siikajokilaaksossa vaikuttanut varhaisherännäinen hurmoksellinen herätys, jota johti käsityöläinen Niilo Niilonpoika Laurila. 1800-luvun alkuvuosikymmenten herännäisliikehdintä johti kahteen samaan aikaan käytyyn suureen oikeustapaukseen, Kalajoen ja Rantsilan käräjiin, vuosina 1838–1839. Näistä Kalajoen käräjät on aina huomioitu tärkeänä vaiheena herännäisen herätysliikkeen historiassa, mutta Rantsilan kaijenikulaisia vastaan käydyt käräjät ovat jääneet vähemmälle huomiolle, vaikka Rantsilassa oli syytettyjä vain kolme vähemmän kuin Kalajoella.


title: Kaijenikulaisuus

text: Tämän uskonnollis-hurmoksellisen liikkeen erikoinen nimi tulee sen johtajasta Niilo "Kaije-Niku" Laurilasta. Niilo tunnettiin lempinimellään "Niku". Tämän lempinimen eteen lisättiin määritteeksi ja tarkennukseksi kudontavälinettä tarkoittava sana "kaije", koska Laurila valmisti työkseen kangaspuiden "kaiteita" (yks. kaije) eli "pirroja". Joskus nimi on esiintynyt myös muodossa "Kaide-Niku". Nimitystä "kaijenikulaisuus" on käytetty paikallis- ja kotiseutuhistorioissa, kun taas heräteliikehistoriassa on puhuttu vain Siikajokilaakson herätyksestä.


title: Kaijenikulaisuus

text: Kaijenikulaisuutta ei ole haluttu yhdistää herännäisyyteen eli körttiläisyyteen, vaikka se oli yksi niistä maasta vallinneista herätyksistä, kuten esimerkiksi "ruotsalaisuus" (Paavo Ruotsalaisen Savon heränneet) ja "niskaslaiset" (Wilhelm Niskasen Pohjanmaan ja Kalajokilaakson heränneet). Kaijenikulaisuutta väitöskirjansa ""Täällä on oikea Suomenkansa" - Körttiläisyyden julkisuuskuva 1880–1918" yhteydessä tutkinut teologian tohtori Ilkka Huhta on arvellut tähän tärkeimmäksi syyksi liikkeen hurmoksellisuutta, joka taas ei ole sopinut körttien vakavaan, rationaaliseen, maskuliiniseen ja rauhalliseen julkisuuskuvaan. Paikallishistoriateoksessa "Siikajokilaakso keskiajalta vuoteen 1860 – Siikajokilaakson historia I" kaijenikulaisuutta on pidetty omana ryhmänään ja identiteettinä, jota ei voida yhdistää herännäisyyteen. Tohtori Huhtalan mukaan kaijenikulaisuus oli paras rinnastaa körttiläisyyteen ja renqvistiläisyyteen.


title: Kaijenikulaisuus

text: Niilo Laurila piti yhteyksiä ja tutustui Henrik Renqvistin sekä Pohjois-Savon että Kuopion seudun heränneisiin. Lisäksi Paavo Ruotsalaisen tiedetään käyneen kaijenikulaisuuden hallitsemilla seuduilla. Laurilan henkilökohtainen ja koko liikkeen jäsenten herääminen perustui herännäisyydelle olennaiseen käsitykseen siitä, että enne heräämistä oli ollut "suruton aika".


title: Kaijenikulaisuus

text: Tosin kaijenikulaisuudessa oli poikkeuksia, jotka tekivät siitä muista herätyksistä poikkeavan. Hurmoksellisuuteen yhdistyi se, että kaijenikulaisista suurin osa oli naisia, joita Rantsilassa syytetyistä oli 3/5. Kaijenikulaisuudessa oli poikkeavaa myös se, että sillä oli vahva yhteys 1700-luvun lopun mystikkoliikkeeseen. Lisäksi kaijenikulaisuus oli 1830-luvulla liikkeenä siinä kehitysvaiheessa, jossa Savon herännäisyys oli jo 1820-luvulla. Se oli edelleen maallikkojohtoinen, vaikka Pohjanmaan herännäisyys oli jo siirtynyt ja Savon heränneet hyvää vauhtia siirtymässä pappisjohtoisuuteen. Tähän vaikutti maantieteellinen eristyneisyys. Lisäksi tunnettu Pohjanmaan herätyksen johtaja, pappi Niilo Kustaa Malmberg arvosteli, että Siikajokilaakson ja Revonlahden heränneiden vanhurskaus ei perustunut Kristuksen sovitukseen, vaan ulkonaiseen rukoukseen sekä tiukkaan kieltäytymiseen lääkkeistä, tupakasta, kahvista ja viinasta. Lisäksi hän arvosteli, että nämä pitävät tiukasti kiinni ajatuksistaan, eivätkä "siedä mitään oikaisuja". Tämä ilmeisesti tarkoitti sitä, että kaijenikulaiset eivät suostuneet omaksumaan pappisjohtoa.


title: Kaijenikulaisuus

text: Kaijenikulaisuuden kulta-aika päättyi Rantsilan käräjiin, jossa liikkeen johto ja sen aktiivijäsenet tuomittiin laittomien hartausseurojen järjestämisistä. Hurmoksellisuus näkyi myös näillä käräjillä. Laurilan jälkeen liikettä johti Juho Nevala, joka piti yhteyksiä edelleen Kalajokilaakson heränneisiin. Lopulta lestadiolaisuus sai jalansijaa Siikajokilaaksossa ja viimeiset kaijenikulaiset ja heidän jälkeläisensä siirtyivät lestadiolaisiksi.


title: Frank Caliendo

text: Franklin ”Frank” Caliendo (s. 19. tammikuuta 1974) on yhdysvaltalainen koomikko, joka tunnetaan parhaiten imitaatioistaan ohjelmassa Mad Tv. Hän esiintyi myös ohjelmassa FOX NFL Sunday. Nykyään Caliendolla on oma sarja Frank Tv, jota esitetään Yhdysvalloissa PBS-kanavalla. Tunnetuimmat hänen imitaatioistaan ovat George W. Bush ja John Madden.


title: Frank Caliendo

text: Frank Caliendo syntyi Chicagossa, Illinoississa ja kasvoi Waukeshassa, Wisconsinssa. Caliendo aloitti esiintymisensä stand-up-koomikkona paikallisella komediaklubilla. Hänen tv-debyyttinsä oli vuosina 2000–2001 sketsikomedia-sarjassa Hype. Sen jälkeen hän on tehnyt monia stand-up -esiintymisiä televisio-ohjelmissa, esimerkiksi Late Show with David Lettermanissa ja Late Night with Conan O'Brienissa.


title: Frank Caliendo

text: Caliendo liittyi Mad Tv:n näyttelijäjoukkoon vuonna 2001, ohjelman seitsemännen tuotantokauden alkaessa. Ennen lähtöään Mad Tv:stä vuonna 2006, Caliendo ehti olemaan mukana kaikkiaan 117:n jakson kuvauksissa. Tunnetuin Caliendon ohjelmassa esittämistä imitaatioista on John Madden.


title: Frank Caliendo

text: Caliendo aloitti oman sketsikomedia-sarjansa marraskuussa 2007. Frank juontaa ohjelman ja esiintyy sketseissä meikattuna.


title: Brunssum-vaihe

text: Brunssum-vaihe oli plioseenikautinen stratigrafinen vaihe Luoteis-Euroopassa. Se on saanut nimensä hollantilaisen kivihiilikaivospaikkakunnan Brunssumin mukaan. Se vastasi osapuilleen laajemmin käytettyä alaplioseenin Zancla-vaihetta. Vaihe oli noin 5,6–3,4 miljoonaa vuotta sitten tai toisen arvion mukaan noin 5–3,2 miljoonaa vuotta sitten.


title: Brunssum-vaihe

text: Brunssum oli ilmastoltaan vaihteleva. Kausi oli hyvin lämmin pariin otteeseen, joiden välissä viileni huomattavasti. "Sequoia" oli kauden alussa ja lopussa hyvin yleinen, ja varsinkin alkulämpöhuippu oli hyvin lämmin. Lämpimimpinä vaiheina myös suosypressi ("Taxodium") ja "Nyssa" olivat yleisiä.


title: Brunssum-vaihe

text: Aivan kauden lopussa lämmin lajisto harvinaistui romahdusmaisesti, "Sequoia" hävisi ja "Taxodium" kävi hyvin harvinaiseksi. Samoihin aikoihin lepät yleistyivät ja männyt harvinaistuivat.. Kanervat ("Ericaceae") ja tuulipölytteiset ruohokasvit yleistyivät.


title: Brunssum-vaihe

text: Brunssum-vaihetta edelsi ainakin lopultaan yleensä viileämpi Suster-vaihe , jota taas edelsi ylämioseeni . Brunssumia seurasi Luoteis-Euroopan Reuver-vaihe (yleisemmin Piacenza-vaihe).


title: Suomen keskiaika

text: Suomen keskiaika alkaa määritelmästä riippuen 1100- ja 1200-lukujen kuluessa sitä mukaa, kun Suomi siirtyy hitaasti esihistoriasta historialliseen aikaan. Usein keskiajan alku Länsi-Suomessa liitetään tarunomaiseen ensimmäiseen Suomeen tehtyyn ristiretkeen, jonka on arvioitu tapahtuneen 1150-luvulla. Tapahtumasta kertovat lähteet ovat kuitenkin peräisin vasta 1200-luvun lopulta. Vanhin tunnettu Suomea koskeva asiakirjalähde on "Gravis admodum" -nimellä kutsuttu paavi Aleksanteri III:n kirje Uppsalan arkkipiispalle vuodelta 1171 tai 1172. Karjalassa keskiajan alku sijoitetaan noin vuoteen 1300, kolmannen ristiretken yhteyteen. Suomen keskiajan katsotaan päättyvän 1500-luvun kuluessa. Käytettyjä takarajoja ovat esimerkiksi vuosi 1523 tai 1570-luku. Suomen Lapissa kirjallisten lähteiden valaisemaa keskiaikaa ei varsinaisesti ole, vaan siellä historiallinen aika alkaa kunnolla vasta 1500-luvulla.


title: Suomen keskiaika

text: Manner-Euroopassa keskiajan määritellään alkavan jo noin vuodesta 400, mutta Suomessa aika vuodesta 400 aina 1100- tai 1200-luvulle lasketaan vielä esihistoriaksi, tarkemmin sanottuna keski- ja myöhäisrautakaudeksi.


title: Suomen keskiaika

text: Suomen keskiaikaa pidetään historiallisen ajan periodina, mutta kirjallisia lähteitä on säilynyt vain vähän. Esimerkiksi Turun tuomiokapitulin, luostareiden ja keskiaikaisten kaupunkien arkistot ovat valtaosaltaan tuhoutuneet vuosisatojen mittaan. Säilyneitä lähteitä on vain noin 300, kun vertailun vuoksi Ruotsissa keskiaikaisia lähteitä on tallella noin 20 000. Tästä syystä Suomen keskiajan tutkimus on esihistorian tavoin suureksi osaksi arkeologian tutkimusalaa. Säilynyt kirjallinen lähdeaineisto on julkaistu "Finlands medeltidsurkunder" -sarjana. Kirjallisten ja arkeologisten lähteiden ohella myös paikannimistö on ollut tärkeää lähdeaineistoa Suomen keskiajan tutkijoille.


title: Suomen keskiaika

text: Keskiajan näkyviä muistoja ovat Turun tuomiokirkko ja Suomen 72 muuta säilynyttä keskiaikaista kirkkoa, Turun linna, Hämeen linna, Olavinlinna, Kastelholman linna, Raaseporin linna ja Kuusiston linnanraunio sekä lukuisat pikkulinnojen jäännökset. Suomen kaupungeista Turulla, Porvoolla, Raumalla, Ulvilalla ja Naantalilla on keskiaikaiset juuret. Myös Viipurin keskiaikainen historia katsotaan osaksi Suomen keskiaikaa.


title: Borodinon taistelu

text: Borodinon taistelu (venäjäksi Бородинское сражение, "Borodinskoe sraženie"; ranskaksi Bataille de la Moskova, 7. syyskuuta 1812 Moskovan lähistöllä oli suurin ja tuhoisin taistelu isänmaallisessa sodassa ja myös kaikissa Napoleonin sodissa. Ranskan ensimmäisen keisarikunnan Grande Armée hyökkäsi keisari Napoleon I:n johdolla Borodinon kylän luona. Venäjän keisarikunnan armeijaa komensi jalkaväenkenraali Mihail Kutuzov. Ranskalaiset onnistuivat valloittamaan taistelukentän tärkeimmät kohteet, mutta epäonnistuivat suurista tappioistaan huolimatta tuhoamaan suuren osan Venäjän keisarillisen armeijan joukoista. Napoleon menetti lähes kolmasosan armeijastaan kaatuneina tai haavoittuneina.


title: Borodinon taistelu

text: Taistelu päättyi Venäjän armeijan vetäytymiseen. Taistelujen jälkeen Ranskan armeija ei lähtenyt perinteiseen tapaan takaa-ajoon. Se oli liian uupunut, eikä Napoleonilla ollut tarpeeksi tietoa Venäjän armeijan taistelukyvystä. Napoleon ei myöskään käyttänyt levännyttä Keisarillisen kaartin Vanhaa kaartia takaa-ajoon, koska hän katsoi tarvitsevansa sitä myöhemmin.


title: Borodinon taistelu

text: Taistelun lopputulos oli ratkaisematon, ja se oli viimeinen Grande Arméen etenemistaistelu. Samalla se oli myös Napoleonin Venäjän sotaretken käännekohta. Venäläisten tappiot olivat huomattavat, mutta he pystyivät täydentämään ja kouluttamaan uusia joukkoja laajoista reserveistään sodan myöhempiä vaiheita varten. Borodinon taistelusta on eri historioitsijoilla erilaisia ja jopa ristiriitaisia kuvauksia.


title: Borodinon taistelu

text: Borodinon taistelu on kuvattu hyvin kaunokirjallisuudessa, muun muassa Leo Tolstoin kirjassa Sota ja rauha. Venäjän federaatiossa järjestettiin 2. syyskuuta 2012 suuret 200-vuotisjuhlallisuudet Borodinon taistelun muistoksi.


title: Borodinon taistelu

text: Kun 1912 juhlittiin Borodinon taistelun 100-vuotismuistopäivää, oli tiettävästi ainakin yksi taisteluun osallistunut elossa, 117-vuotias heikkokuuloinen ja -näköinen Jakovlevitš Tolstoguzov, joka ehti kuitenkin kuolla ennen kuin ehti junalla Moskovaan osallistumaan juhlallisuuksiin.


title: Borodinon taistelu

text: Ensimmäiset kahakat puhkesivat 24. kesäkuuta 1812 aamuyöllä Grande Arméen ylittäessä rajajoki Niemenin. Kello 6.00 ranskalaisten etujoukot saapuivat venäläisten hallinnoimaan Kaunasiin.


title: Borodinon taistelu

text: Venäjän keisari Aleksanteri I julisti isänmaallisen sodan ja valmistautui kohtaamaan Napoleonin joukot. Venäläisten joukkojen komentaja, jalkaväenkenraali Michael Barclay de Tolly yritti luoda puolustuslinjaa, mutta epäonnistui, koska ranskalaisten eteneminen oli nopeaa. Napoleon saapui 28. kesäkuuta 1812 Vitsebskiin, jossa hän kohtasi vain heikkoa vastarintaa.


title: Borodinon taistelu

text: Napoleon oletti lyövänsä venäläiset heti sotaretken alussa. Grande Armée oli huonosti varustautunut pitkittyneeseen etenemiseen. Napoleonin lähin huolto- ja logistiikkakeskus oli Kaunasissa (matkaa Moskovaan 925 kilometriä), ja huoltovarasto oli Smolenskissa (matkaa Moskovaan 430 klometriä). Myöhemmin Napoleonin edetessä syvemmälle Venäjälle ranskalaisten pitkät ja haavoittuvat huoltokuljetukset kärsivät kasakoiden, kevyen ratsuväen ja partisaanien hyökkäyksistä.


title: Borodinon taistelu

text: Venäjän armeijan jatkuva vetäytyminen nostatti Venäjällä julkisen tyrmistyksen, ja Smolenskin taistelun, 16.–18. elokuuta 1812 , jälkeen keisari Aleksanteri I nimitti 29. elokuuta 1812 Venäjän armeijoiden ylipäälliköksi jalkaväenkenraali Mihail Kutuzovin.


title: Borodinon taistelu

text: Napoleon pyrki ratkaisevaan taisteluun. Saatuaan Venäjän armeijan komentoonsa Kutuzov järjesti ensimmäiseksi voimakkaan jälkijoukon kenraaliluutnantti Pjotr Konovnitsynin alaisuuteen Smolenskista vetäytyvän armeijan suojaksi. De Tollyn päätös vetäytymisestä oli periaatteessa oikea, mutta Venäjän yleinen mielipide vaati toimenpiteitä.


title: Borodinon taistelu

text: Yleisen mielipiteen paineessa vetäytymisajatuksen oli esittänyt preussilainen kenraalimajuri Karl Ludwig von Phull joutui epäsuosioon, ja hän poistui ulkomaille. Von Phullin suunnitelman mukaan venäläiset olisivat kuitenkin puolustautuneet jo Drissassa, josta saarrostusvaaran vuoksi ei tehty puolustuskeskusta, vaan Venäjän 1. läntinen armeija vetäytyi 26. kesäkuuta 1808 jälkeen Drissasta Vilnaan ja 2. läntinen armeija 29. kesäkuuta Volkovyskistä Nikolajeviin. Elleivät venäläiset joukot olisi itse perääntyneet, ne olisi Carl von Clausewitzin mukaan saarrettu ja noin 90 000–120 000 sotilaan vahvuisina ne olisivat joutuneet antautumaan Grande Arméelle. Päätös läntisten armeijoiden vetäytymisestä ilman vahvaa puolustustaistelua Liettuassa tehtiin pitkähköjen neuvottelujen jälkeen.


title: Borodinon taistelu

text: Napoleonin hyökätessä Venäjälle ranskalaisjoukot olivat suhteessa 3:1 voimakkaampia kuin venäläiset. Lähestyttäessä Moskovaa voimatasapaino oli vielä 5:4 ranskalaisten hyväksi. Kutuzov päätti kuitenkin ryhtyä taistelemaan ja valitsi paikaksi Borodinon kylän ympäristön.


title: Borodinon taistelu

text: Isänmaallisessa sodassa käytiin Borodinon taistelun lisäksi 16 muuta merkittävää taistelua.


title: Borodinon taistelu

text: Borodinon alue on avointa maastoa, jossa kasvaa koivu- ja mäntymetsikköä. Päätaistelualue on uuden ja vanhan Smolenskin tien välissä. Aluetta halkoo Kolotšajoki, jonka sivujokia ovat Fomkina, Semjonovskaja, Kamenka, Voina ja Stanets. Vanhan Smolenskin tien varrella on Utitsan kylä, metsä ja kukkula. Varsinaisen taistelualueen sisäpuolella jäävät Borodinon kylän lisäksi Shevardinon, Semjonovskoen ja Gorkin kylät. Pääosa Borodinon taistelusta tapahtui alueella, jonka mitat ovat 3 × 5 kilometriä. Taistelukentältä Možaiskin kaupunkiin on noin 13 kilometriä ja Moskovaan noin 125 kilometriä.


title: Borodinon taistelu

text: Ranskalaisilla oli 214 jalkaväkipataljoonaa, 317 ratsuväkieskadroonaa ja 587 tykkiä, yhteensä 128 000 miestä. Keisarillisessa kaartissa oli lisäksi 30 jalkaväkipataljoonaa, 27 ratsuväkieskadroonaa ja 109 tykkiä. Kaarti ei osallistunut taisteluun.


title: Borodinon taistelu

text:
Venäläisten joukoissa oli venäläisen historioitsija Modest Bogdanovitšin mukaan vakituisia joukkoja 103 000 miestä (72 000 jalkaväki, 17 000 ratsuväki, 14 000 tykistö), 7 000 kasakkaa ja 10 000 miliisiä (venäjäksi Ополчение ) ja 640 tykkiä. Yhteensä 112 000 miestä. Jalkaväenkenraali de Tollyn muistelmissa puhutaan 112 000 miehestä: vakituisia joukkoja 95 000, noin 7 000 kasakkaa, 10 000 miliisiä ja 640 tykkiä.
Näistä muodostui 180 jalkaväkipataljoonaa, 164 ratsuväkieskadroonaa ja 20 kasakkarykmenttiä. Venäläisten joukkojen koko oli 112 000 – 120 000 miestä.


title: Borodinon taistelu

text:
(Selitykset: JvAK = Jalkaväkiarmeijakunta, JvD = jalkaväkidivisioona, KrD = Krenatööridivisioona, RvAK = Ratsuväkiarmeijakunta, Kasakka AK = Kasakkaarmeijakunta, RvD = Ratsuväkidivisioona, KyrasD = Kyrassieeridivisioona, kenr.luutn. = kenraaliluutnantti, kenrm = kenraalimajuri).
Venäläisissä joukoissa taisteli kaksi Vanhan Suomen joukko-osastoa:
1. Lappeenrannan jalkaväkirykmentti komentajanaan eversti Fjodor Sokarev. Rykmentti kuului Baggovutin II jalkaväkiarmeijakunnan 17. divisioonan 2. prikaatiin, ja se taisteli Utitsan alueella.


title: Borodinon taistelu

text: 2. Käkisalmen jalkaväkirykmentti . Käkisalmen jalkaväkirykmentti kuului Alexander Osterman-Tolstoin IV jalkaväkiarmeijakunnan 11. divisioonan 1. prikaatiin, ja sitä johti eversti Nikolai Emeljanov, ja se taisteli Rajevskin redutissa. Se oli torjumassaLatour-Mauborgin ratsuväen hyökkäyksiä.


title: Borodinon taistelu

text: Borodinossa oli taisteluissa myös Strelnassa Inkerissä 24. joulukuuta 1806 perustettu Suomen Henkikaartirykmentti . Kaarti koostui inkeriläisistä, ja sitä käytettiin Napoleonin sodissa. Borodinossa Henkikaartirykmentti kuului Nikolai Lavrovin komentamaan V jalkaväkiarmeijakunnan Henkikaartidivisioonan 3. prikaatiin. Henkikaartirykmenttiä komensi Baltian saksalainen eversti Karl Heinrich Georg von Bistram.


title: Borodinon taistelu

text: Kutuzovin tarkoitus oli aktiivisella puolustuksella aiheuttaa ranskalaisille mahdollisimman suuret tappiot ja muuttaa voimatasapainoa, jotta Venäjän armeija pystyisi tulevissa taisteluissa lyömään ranskalaiset.


title: Borodinon taistelu

text: Kutuzov aloitti vahvistamaan vallituksia 3. syyskuuta 1812 . Vallituksiin kuuluivat Shevardinon ja Rajevskin reduttit sekä Bagrationin flèche’t vasemmalla siivellä. (Venäjäksi Багратионовы флеши).


title: Borodinon taistelu

text: Kutuzov valitsi puolustuslinjan vasemman sivustan kulkemaan vasemmalta Shevardinon reduttista kautta alueen korkeimmalle kukkulalle, jonne oli rakennettu Rajevskin redutti, ja edelleen Gorkin kylän kautta Maslovon kylään asti. Ranskaisten hyökkäyksen pääpaino ja keskipiste oletettiin olevan Borodinon kylän kohdalla.


title: Borodinon taistelu

text: Kutuzovilla oli kaksi armeijaa: 1. Läntinen armeija komentajanaan jalkaväenkenraali de Tolly ja 2. Läntinen armeija komentajanaan jalkaväenkenraali Pjotr Bagration sekä kolme erillistä jalkaväkiarmeijakuntaa ja neljä ratsuväkiarmeijakuntaa ja tykistöä.


title: Borodinon taistelu

text: Kutuzovin alkuperäinen puolustuslinja vasemmalta oikealle: Shevardinon redutti: 27. jalkaväkidivisioona Neverovski, VIII jalkaväkiarmeijakunta Borozdin, Rajevskin redutti: VII jalkaväkiarmeijakunta Rajevski. Borodinon kylää vastapäätä suunniteltiin VI jalkaväkiarmeijakunta Dohturov ja Gorkin kylän oikealle puolelle IV jalkaväkiarmeijakunta Osterman-Tostoi sekä uloimmaisena oikealle II jalkaväkiarmeijakunta Baggovut. Ratsuväki, tykistö ja reservit oli sijoitettu jalkaväkiarmeijakuntien taakse taistelun oletettuihin ratkaisukohtiin.


title: Borodinon taistelu

text: Borodinon taistelu tapahtui kahdessa osassa: ensimmäinen oli taistelu Shevardinon reduttista, joka taisteltiin 5. syyskuuta 1812 ja varsinainen Borodinon taistelu 7. syyskuuta 1812 .


title: Borodinon taistelu

text: Shevardinon kylä sijaitsee uuden ja vanhan Smolenskin tien välissä, ja kylän edessä virtaa Kolotša-joki. Shevardinon kylän lähistöllä olevalle kukkulalle venäläiset olivat rakentaneet viisikulmaisen reduttin. Napoleonin Grande Armée eteni uutta Smolenskin tietä, ja Napoleon päätti hyökätä Shevardinon reduttiin.


title: Borodinon taistelu

text: Ensimmäinen kahakka tapahtui 4. syyskuuta 1812 Ranskan marsalkka, Napolin kuningas Joachim Murat’n ratsuväen kohdatessa kenraaliluutnantti Pjotr Konovnitsynin jälkijoukot. Kahakan jälkeen Konovnitsyn siirsi joukkonsa Kolotša-joen yli reduttiin, jonka puolustusta johti kenraaliluutnantti Andrei Gortšakov. Reduttissa oli 11 000 miestä ja 46 tykkiä. Etelässä olevaa venäläisten puolustusta vanhalla Smolenskin tiellä vahvisti kenraalimajuri Akim Karpov kuudella kasakkarykmentillä.


title: Borodinon taistelu

text: Aamulla 5. syyskuuta 1812 siltojen rakentamisen jälkeen Napoleonin armeija hyökkäsi kolmessa rivistössä. Pääjoukossa reduttiin hyökkäsi Fomkinon ja Dorodinon kylien kautta Jean Dominique Compansin johtama 5. jalkaväkidivisioona. Sen kärkenä oli legendaarinen eliittijoukko 57. jalkaväkirykmentti . Compansia tuki hyökkäyksessä divisioonakenraali Étienne Marie Antoine Champion de Nansoutyn I ratsuväkiarmeijakunta ja divisioonakenraali Louis Pierre de Montbrunin II ratsuväkiarmeijakunta. Kiertoliikettä eteläpuolelta suorittivat kenraali Poniatowskin V jalkaväkiarmeijakunta ja pohjoispuolelta varakuningas Eugènen IV jalkaväkiarmeijakunta.


title: Borodinon taistelu

text: Ranskalaisten lisättyä edelleen hyökkäysvoimaa, taisteluun tulivat mukaan divisioonakenraaliMorandin 1. jalkaväkidivisioona ja kenraaliluutnantti Louis Friantin 2. jalkaväkidivisioona. Ranskalaisilla oli hyökkäyksissään kaikkiaan 35 000 miestä ja ratsua sekä 180 tykkiä.


title: Borodinon taistelu

text: Taistelussa ranskalaiset miehittivät reduttin kolmesti ja joka kerta kenraaliluutnantti Dmitri Neverovski onnistui vastahyökkäyksissään ja sai reduttin takaisin venäläisille. Taistelu ei tauonnut pimeydestä huolimatta. Redutti oli jo puoliksi tuhoutunut, kun noin kello 23.00 Kutuzov päätti luopua reduttista ja määräsi Gortšakovin siirtymään Semjonovskoen notkelman toiselle puolelle. Redutti jäi ranskalaisille. Ranskalaisten tappiot Shevardinon taistelusta olivat 4 000–5 000 ja venäläisten 6 000 miestä.


title: Borodinon taistelu

text:
Yhteenveto
Venäläisten taisteluryhmitys varsinaiseen taisteluun jouduttiin uusimaan, koska tärkeä Shervardinon redutti menetettiin. Vasemman siiven puolustus oli murtunut, venäläiset vetäytyivät itään rakentaen tilapäispuolustusasemia Utitsan kylän ympäristöön ja vahvistaen Rajevskin reduttia sekä Bagrationin flèche´jä. Venäläisten vasen sivusta jäi avoimeksi ranskalaisten sivustahyökkäykselle.


title: Borodinon taistelu

text: 6. syyskuuta 1812 kummatkin osapuolet valmistautuivat tulevaan taisteluun.


title: Borodinon taistelu

text: Napoleon oli sijoittanut varakuningas Eugénen IV jalkaväkiarmeijakunnan uuden Smolenskin tien oikealla puolelle Valuevon metsään Voina-joelle. Hänen lähistöllään oli divisioonakenraali Emmanuel de Grouchyin 3. ratsuväkidivisioona. Molemmat joukot olivat Kolotša-joen vasemmalla puolella.


title: Borodinon taistelu

text: Napoleon ja hänen kaartinsa olivat Kolotša-joen oikealla puolella Shervadinon kylässä. Marsalkka Neyn III jalkaväkiarmeijakunta oli Aleksinskin kylän ympäristössä ja Junotin VIII jalkaväkiarmeijakunta Fomkinon kylän lähistöllä.


title: Borodinon taistelu

text: Shevardinon kylästä itään ja hyökkäyssuuntaan nähden Napoleonin edessä oli marsalkka Davout'n I jalkaväkiarmeijakunta ja hieman takaviistossa Doroninon kylän luona oli pääosa marsalkka Murat'n ratsuväkiarmeijakunasta.


title: Borodinon taistelu

text: Kenraali Poniatowskin V jalkaväkiarmeijakunta oli rintaman eteläosassa lähellä vanhaa Smolenskin tietä lähellä Utitsaa.


title: Borodinon taistelu

text: Tykistö sijoitettiin armeijakunnittain pitkin rintamalinjaa avainkohtiin.


title: Borodinon taistelu

text: Marsalkka Davout ehdotti voimakasta hyökkäystä omilla joukoillaan Utitsan metsän kautta kiertäen venäläisten sivustaan. Samanaikaisesti marsalkka Neyn III jalkaväkiarmeijakunta lamauttaisi venäläiset Semjonovskoen kylässä. Kenraali Poniatowski tuki suunnitelmaa.


title: Borodinon taistelu

text: Todetessaan venäläisten joukkojen sijoituksen, Napoleon näki sen heikot kohdat ja laati oman taistelusuunnitelmansa sen mukaan: Varakuningas Eugènen IV jalkaväkiarmeijakunnan tuli vallata Kolotša-joen oikea ranta ja Borodinon kylä. Tällä hyökkäyksellä piti saada houkuteltua venäläisten päähyökkäys tänne suuntaan.


title: Borodinon taistelu

text: Koska venäläisten sivustoihin oli hankala hyökätä, päävoimat kohdistettaisiin rintamahyökkäyksellä murtamaan Venäjän armeijan puolustus kapealla alueella Bagrationin flèche´eihin ja 2,5 kilometrin päässä olevaan Rajevskin reduttiin. Davout’n I jalkaväkiarmeijakunnan tukena olisi 62 tykkiä, jotka kohdistaisivat tulen venäläisten tykistöpattereihin. Neyn III ja Junot’n VIII jalkaväkiarmeijakunnat keskittäisivät 40 tykkiä vasemmanpuoleiseen flèche´en sekä kaikki Kaartin tykit etenisivät jompaankumpaan flèche’een.


title: Borodinon taistelu

text: Tykistökeskistyksen aikana Poniatowski hyökkäisi vihollisen asemiin vanhalla Smolenskin tiellä. Jean Dominique Compans'n 5. jalkaväkidivisioonan tuli hyökätä metsän kautta lähimpään flèche’en. Divisioonakenraali Morandin 1. jalkaväkidivisioonan ja Étienne Maurice Gérardin 3. jalkaväkidivisioonan tuli valloittaa Rajevskin redutti.


title: Borodinon taistelu

text: Oikealle sivustalle asetettiin 1. Läntinen armeija: kaksi jalkaväkiarmeijakuntaa, kolme ratsuväkiarmeijakuntaa ja reservit, yhteensä 76 000 miestä ja 480 tykkiä. Asemien keskellä virtasi Kolotša-joki, ja Borodinon kylä jäi puolustusalueelle.


title: Borodinon taistelu

text: Vasemmalle sivustalle asettui 2. Läntinen Armeija: kaksi jalkaväkiarmeijakuntaa, yksi ratsuväkiarmeijakunta ja reservit, yhteensä 34 000 miestä ja 156 tykkiä. Puolustusalueella on Semjonovskoen kylä, Rajevskin redutti ja Bagrationin flèche’t. Vasemmalla sivustalla luonnonesteenä oli Semjonovskaja-joen notkelma.


title: Borodinon taistelu

text: Venäläisten keskustaan Kutuzov sijoitti yhden jalkaväkiarmeijakunnan ja yhden ratsuväkiarmeijakunnan. Keskustan joukkoja komensi Dohturov.


title: Borodinon taistelu

text: Vanhalle Smolenskin tielle Utitsan alueelle asetettiin Tutškovin III jalkaväkiarmeijakunta vahvistamaan Bagrationin eteläsivustaa. Kutuzovin suunnitelman mukaan Tutškovin tuli valmistautua hyökkäämään ranskalaisten sivustaan. Kutuzovin esikuntapäällikkö ratsuväenkenraali Levin Benningsen siirrätti joukot eturintamaan ilmoittamatta asiasta Kutuzoville.


title: Borodinon taistelu

text: Pääasiallisena reservinä oli suuriruhtinas Konstantin Pavlovitš Romanovin V jalkaväkiarmeijakunta, jota taistelussa komensi kenraaliluutnantti Nikolai Lavrov.


title: Borodinon taistelu

text: Kutuzovin mukaan voimakas joukkojen keskittäminen suojasi Moskovaa ja salli iskut ranskalaisten sivustaan ja taakse. Molempien sivustojen pituus oli noin neljä kilometriä. Taistelun kuluessa joukkoja oli myös helppo liikutella. Kutuzov esikuntineen asettui Gorkin kylään.


title: Borodinon taistelu

text: Tärkeimmät taistelukohteet ajallisesti kuvattuna . Historioitsijoiden mukaan aikataulutus vaihtelee.


title: Borodinon taistelu

text: Selitykset: † — kuollut tai kuolettavasti haavoittunut, / — vangittu, % — haavoittunut


title: Borodinon taistelu

text: Kello 5.30 7. syyskuuta 1812 ranskalaisten tykistö aloitti ampumisen koko rintaman leveydeltä. Varakuningas Eugènen IV armeijakunnan 13. jalkaväkidivisioona komentajanaan divisioonankenraali Alexis Joseph Delzons suoritti salamahyökkäyksen Borodinoon, jota puolusti Suomen Henkikaartirykmentti. Delzons'lla oli nelinkertainen ylivoima, ja ranskalaiset työnsivät venäläiset joukot Kolotša-joen taakse. Delzons onnistui ylittää sillat ja marssi Gorkin kylää kohti. Ranskalaiset menettivät taistelun kultaisen hetken, koska varakuningas Eugène laiminlöi Delzons'n hyökkäyksen tukemisen. Venäläisten voimakas vastahyökkäys heitti ranskalaiset Kolotša-joen toiselle puolelle, ja sillat poltettiin.


title: Borodinon taistelu

text: Kenraalimajuri Mihail Vorontsov johti flèche´ien puolustusta. Hänen alaisuudessaan oli 2. vapaaehtoisen krenatööridivisioonan lisäksi kenraalimajuri Ilja Doukan 2. kyrassieeridivisioona ja Neverovskin 27. jalkaväkidivisioona.


title: Borodinon taistelu

text: Ranskalaisten tykistöiskun jälkeen noin kello kuuden aikoihin käynnistyi ensimmäinen hyökkäys. Aamupäivän aikana ranskalaiset hyökkäsivät kolme kertaa ja pitivät kolmasti flèche’jä hallussaan. Ranskalaisten komentajista marsalkka Davout ja kenraalit Compans ja Dessaix haavoittuivat. Hyökkäykset kilpistyivät kuitenkin venäläisten tykistön tarkkaan ja tuhoavaan kartessituleen, sitkeään vastarintaan ja ratsuväen vastahyökkäyksiin.


title: Borodinon taistelu

text: Bagration otaksui Napoleonin päähyökkäyksen tulevan hänen Semjonovskoen kylään ja Rajevskin reduttiin. Bagration komensi flèche´hinRajevskin koko VII jalkaväkiarmeijakunnan. Tutškov vastasi avunpyyntöön ja lähetti avuksi Konovnitsynin 3. jalkaväkidivisioonan. Kutuzov lähetti lisävahvistuksena Suomen, Liettuan ja Izmailovin henkikaartirykmentit, 1. vapaaehtoisen krenatööridivisioonan, seitsemän ratsuväkirykmenttiä sekä 1. kyrassieeridivisioonan.


title: Borodinon taistelu

text: Lisäksi äärimmäisenä venäläisten oikealla sivustalla ollut Baggovutin II jalkaväkiarmeijakunta sai käskyn lähteä liikkeelle. Sen 4. jalkaväkidivisioona meni Rajevskin reduttiin ja 17. jalkaväkidivisioona marssi Utitsaan.


title: Borodinon taistelu

text: Ratkaisevaan Davout’n ja Neyn hyökkäykseen Napoleon keskitti 26 000 miestä jalka- ja ratsuväkeä ja satoja tykkejä. Davout’n ja Neyn jalkaväkeä seurasi ranskalaisten ja puolalaisten kevyttä ratsuväkeä.


title: Borodinon taistelu

text: Bagration totesi tykistön iskujen hyökkäävien ranskalaisten rivistöihin olevan tehottomia ja lähti johtamaan yleistä vastahyökkäystä 18 000 miehellä. Venäläisten hyökkääjien ensi rivistöt pysäytettiin, ja siitä seurasi raivokas lähitaistelu, joka kesti lähes tunnin. Bagration haavoittui kuolettavasti.


title: Borodinon taistelu

text: Ratsu- ja jalkaväellä oli suuria vaikeuksia toimia ruumiskasojen ja haavoittuneiden keskellä. Murat lähestyi ratsuväellään flèche’jä hyökätäkseen puolustajien jalkaväkeä vastaan. Ennen kylää olivat vastassa Suomen, Liettuan ja Izmailovin henkikaartirykmentit. Nämä yksiköt seisoivat tiiviissä rivistöissä tunnista toiseen, vain pistimet aseinaan raskasta ratsuväkeä vastaan. Ilja Doukan kyrassieerit ja Neverovskin jalkaväki tekivät vastahyökkäyksiä. Marsalkka Murat oli joutunut piiritetyksi eteläisimpään flèche´een, mutta hän onnistui pakenemaan.


title: Borodinon taistelu

text: Bagrationin poistuttua taistelukentältäKonovnitsyn komensi väliaikaisesti 2. Läntistä armeijaa ennen kuin Kutuzov nimitti Dohturovin uudeksi komentajaksi.


title: Borodinon taistelu

text: Ranskalaiset saivat murrettua venäläisten puolustuksen, ja marsalkkojen pyynnöistä huolimatta Napoleon piti Kaartinsa omana reservinään. Flèche’t jäivät ranskalaisille noin kello 11.30, kun Konovnitsyn määräsi joukkonsa Semjonovskajan notkelman taakse. Ranskalaiset olivat keskittäneet hyökkäyksiin kaikkiaan noin 45 000 miestä ja 400 tykkiä.


title: Borodinon taistelu

text: Kun taistelu flèche´istä oli kiivaimmillaan, aloitti varakuningasEugène hyökkäyksen Rajevskin reduttiin. Morandin 1. jalkaväkidivisioona, François Joseph Gérardin 3. jalkaväkidivisioona ja Jean-Baptiste Broussierin 14. jalkaväkidivisioona siirtyivät ponttoonisillan kautta Kolotša-joen itäpuolelle.


title: Borodinon taistelu

text: Voimakkaan tykistövalmistelun jälkeen Morandin ja Broussierin jalkaväkidivisioonat etenivät, ja ranskalaisten 30. linjarykmentti, komentajanaan prikaatikenraali Charles Auguste Jean Baptiste Louis Joseph Bonamy onnistui murtautumaan sisälle reduttiin.


title: Borodinon taistelu

text: 1. Läntisen Armeijan esikuntaupseeri, kenraalimajuri Aleksei Jermolov oli reduttin lähistöllä, ja hän kokosi komentoonsa hyökkäysyksikön, jossa oli joukkoja Ufan rykmentistä ja 18. jääkärirykmentistä. Pistinhyökkäyksellä työnnettiin ranskalaiset takaisin; samanaikaisesti hyökkäsivät myös venäläisten ratsuväki ja jalkaväkidivisioonat varakuningasEugènen sivustoille. Hyökkäyksessä kaatui venäläisten tykistön komentaja, kenraalimajuri Aleksandr Kutaisov. Kenraali Bonamy vangittiin.


title: Borodinon taistelu

text: Rajevskin reduttiin piti tehdä uusi hyökkäys, mutta Platovin ja Uvarovin ratsuväkien isku Napoleonin sivustaan viivästytti hyökkäystä Rajevskin reduttiin kahdella tunnilla. Hetken aikana 1. Läntisen Armeijan komentaja De Tolly onnistuneesti siirsi Alexander Osterman-Tolstoin IV jalkaväkiarmeijakunnan Reduttin puolustukseen.


title: Borodinon taistelu

text: Napoleon keskitti 170 tykkiä ampumaan Rajevskin reduttiin ja sen vieressä olevaan venäläisten ratsastavaan patteriin. Kello 14.00 Morandin, Gérardin ja Broussierin divisioonat kevyen ratsuväkeen tukemana suorittavat uuden massiivisen rintamahyökkäyksen. Venäläiset lähettivät reduttiin avuksi kenraalimajuri Pjotr Lihatševin 24. jalkaväkidivisioonan.


title: Borodinon taistelu

text: Kenraali Montbrun kuoli, ja II ratsuväkiarmeijakunnan komentajaksi nimitettiin divisioonankenraali Auguste-Jean-Gabriel de Caulaincourt. Ranskalaiset pääsivät lähelle venäläisten tykkejä, ja tykeillä käytiin lähitaistelua. Caulaincourt antoi kyrassieereille hyökkäyskäskyn. Samanaikaisesti ranskalaisten tykistö tulitti hyökkäykseen valmistautuvia venäläisiä.


title: Borodinon taistelu

text: Caulaincourt onnistui murtautumaan reduttiin avoimesta takaosasta, mutta kuoli musketöörien luodeista. Kenraali Thielmann hyökkäsi tämän jälkeen kahdeksan saksilaisen ja kahden puolalaisen ratsuväkieskadroonan kanssa samasta paikasta sisään upseerien ja aliupseerien pakottaessa hevosensa tunkeutumaan sisään reduttin ampuma-aukoista. Rajevskin reduttiin kaatui lähes kaikki venäläisten 24. jalkaväkidivisioonan miehet, ja kaikki venäläiset tykkimiehet kaatuivat tykkiensä viereen. Ranskalaiset ottivat kenraaliLihatševin vangiksi. Ranskalaisia kyrassieereja kaatui reduttin valtauksessa 1 000.


title: Borodinon taistelu

text: Kutuzov antoi luvan Platovin ja Uvarovin ratsuväkien iskulle Napoleonin selustaan vasemmalta kiertäen. Platovin ja Uvarovin ratsuväkien iskuilla ei ollut varsinaista suunnitelmaa, ja kyseessä lienee ollut harhautushyökkäys. Uvarovilla oli 28 eskadroonaa, 12 tykkiä ja 2 500 ratsastajaa ja Platovilla 8 rykmenttiä. Uvarov ylitti Kolotša-joen Malojen kylän kohdalta ja Platov hieman pohjoisempana. Ylitettyään Voina-joen Uvarov kohtasi ranskalaisten 84. linjarykmentin sekä prikaatikenraali Philippe Antoine d'Ornanon baijerilaista ja italialaista kevyttä ratsuväkeä.


title: Borodinon taistelu

text: Varakuningas Eugène joutui keskeyttämään Rajevskin reduttin hyökkäysvalmistelut kahdeksi tunniksi Platovin ja Uvarovin ilmaannuttua hänen puolustusalueelleen ja lähelle huoltoreittiä ja Napoleonin päämajaa. Varakuningas Eugènen oli pakko keskittyä vastahyökkäykseen. Ranskalaiset työnsivät Platovin ja Uvarovin nopeasti takaisin. Venäläiset pitivät iskua epäonnistuneena, mutta ranskalaisten mielestä isku oli eräs taistelun tärkeistä hyökkäyksistä.


title: Borodinon taistelu

text: Utitsan kylä oli venäläisten joukkojen rintaman eteläosassa vanhan Smolenskin tien varrella. Alue on vaikeakulkuista maastoa soineen ja metsikköineen. Shervardinon reduttin joutuessa ranskalaisille Utitsan alue muodostui vaaralliseksi sivustahyökkäyksen kohteeksi.


title: Borodinon taistelu

text: Puolalaiset saapuivat asemiinsa aikaisin aamulla. Tutškov oli jo lähettänyt 3. jalkaväkidivisioonan Bagrationin vahvistukseksi. Kuusi venäläistä krenatöörirykmenttiä ja kuusi jääkärirykmenttiä oli puolalaisia vastassa. Joukot oli laitettu ketjuun Utitsan kukkulalta Bagrationin flèche´ille. Kukkulan luona oli lisäksi 4 000 miliisiä aseistettuna kirvein ja heinähangoin.


title: Borodinon taistelu

text: Tutškov torjui Poniatowskin hyökkäyksen Utitsan kylään. Junotin avustuksella ranskalaiset pääsivät Utitsaan, jonka venäläiset olivat sytyttäneet tuleen. Junot jatkoi flèche´ille ja Poniatowski lähes onnistui katkaisemaan Tutškovin puolustusjoukot kahtia.


title: Borodinon taistelu

text: Baggovut tuli vahvistamaan sivustaa tuoden 17. jalkaväkidivisioonan ja tykistöä. Tutškov lähti vastahyökkäykseen Pavlovskin rykmentin kanssa . Kukkula saatiin takaisin venäläisille. Tutškov haavoittuu kuolettavasti, ja Baggovut otti rintaman komentajuuden.


title: Borodinon taistelu

text: Poniatowski aloitti tykistövalmistelun. Puolalaiset etenivät Utitsan kukkulalle pohjoispuolelta ja kohtasivat neljä jalkaväkirykmenttiä ja miliisit. Baggovutin vastahyökkäyksen suoritti Karpovin kasakat. Kasakat onnistuivat pysäyttää puolalaiset, mutta pohjoispuolen sivusta jäi avoimeksi, mikä pakotti Baggovutin vetäytymään. Molemmat taistelun osapuolet asettuivat puolustusasemiin.


title: Borodinon taistelu

text: Kuultuaan Rajevskin reduttin valtaamisesta Napoleon lähti katsomaan linjoja. Noin kello 18.00 aikaan illalla venäläiset olivat asemissaan, joihin he olivat vetäytyneet. Kutuzov oli määrännyt kaartin asemiin ja ranskalaisten tykistökään ei saanut heitä siirtymään paikaltaan.


title: Borodinon taistelu

text: Napoleonin Grande Armée eteni taistelun aikana 2,5 kilometriä. Se sai haltuunsa tärkeimmät taistelupaikat, ja sillä oli hyvät asemat. Voiton hinta oli liian kova, jotta Napoleon olisi voinut jatkaa taistelua.


title: Borodinon taistelu

text: Venäjän armeija vetäytyi taaksepäin, ja Kutuzov suunnitteli hyökkäystä seuraavaksi päiväksi, mutta kuultuaan tappiomäärät, hän totesi taistelun turhaksi ja aloitti vetäytymisen Možaiskin kautta. Kutuzov tiesi antaneensa kovan iskun Napoleonille. Hän luovutti Moskovan ranskalaisille, mutta säilytti armeijansa taistelukykyisenä. Kutuzov ylennettiin 11. syyskuuta 1812 kenraalisotamarsalkaksi.


title: Borodinon taistelu

text: Vaikka Napoleon marssi Moskovaan, hän joutui perääntymään sieltä loppusyksystä, ja sotaretken lopussa lähes koko Grande Armée oli tuhoutunut.


title: Estádio Antônio R. Guimarães

text: Estádio Antônio R. Guimarães on monikäyttöinen stadion Santa Bárbara d'Oestessa Brasiliassa. Stadion avattiin vuonna 1921. Nykyään sitä käytetään enimmäkseen jalkapallossa União Agrícola Barbarense Futebol Cluben kotikenttänä. Stadionille mahtuu 15 000 ihmistä.


title: Scott Glenn

text: Theodore "Scott" Glenn (s. 26. tammikuuta 1941 Pittsburgh, Pennsylvania) on yhdysvaltalainen näyttelijä.


title: Scott Glenn

text: Glenn on näytellyt niin elokuvissa kuin televisiossakin aina 1960-luvulta lähtien, mutta suuren yleisön tietoisuuteen hän tuli vuonna 1991, kun kansainvälisesti erittäin hyvin menestynyt, Jonathan Demmen ohjaama elokuva "Uhrilampaat" ilmestyi. Siinä hänellä on merkittävä rooli FBI:n johtaja Jack Crawfordina. Lisäksi hänet muistetaan muun muassa elokuvista "Ilmestyskirja. Nyt" (1979), "Punaisen lokakuun metsästys" (1990), "Rajaton valta" (1997), "Vertical Limit" (2000), "Training Day" (2001) ja "Medusan sinetti" (2007) "Medusan perintö" (2012), sekä Stickinä Marvel Televisionin Netflix-sarjoissa "Daredevil" (2015–2016) ja "The Defenders" (2017).


title: Scott Glenn

text: Glenn oli arvostetun japanilaisen näyttelijän, Toshirō Mifunen, läheinen ystävä.


title: John W. Campbell -palkinto

text: John W. Campbell -palkinto voi tarkoittaa kahta merkittävää eri tahon jakamaa science fiction -palkintoa:


title: Barueri Arena

text: Barueri Arena on sisäareena Baruerissa Brasiliassa. Areenalle mahtuu 5 000 katsojaa. Sitä käytettiin mm. lentopallon naisten maailmanmestaruuskilpailuissa 2006.


title: Kulju (täsmennyssivu)

text: Kulju tarkoittaa seuraavia asioita:


title: Elias Magnus Fries

text: Elias Magnus Fries (1794−1878) oli ruotsalainen kasvi- ja sienitieteilijä ja ruotsalaisen sienitieteen isä.


title: Elias Magnus Fries

text: Fries opiskeli ja toimi myöhemmin professorina Lundin yliopistossa. Friesiä pidetään yhtenä modernin sienten luokittelun isänä yhdessä Christian Hendrik Persoonin kanssa. Hän käytti itiöiden väriä ja myöhemmin urallaan myös mikroskoopin avulla näkyvää itiöiden kiinnittymisen rakennetta perustana sienten taksonomian määrittämisessä.


title: Elias Magnus Fries

text: Friesin kirja "Systema mycologicum" (1821–1822) on sienten nimistön perusteos. Nimien antoperiaatteita säätelee International Code of Botanical Nomenclature.


title: Elias Magnus Fries

text: Sienten tai kasvien tieteellisen nimen jälkeen käytettävä määrittäjän lyhenne Fr. tai Fries tarkoittaa Friesiä. Friesin määrittämiä lajeja ovat muun muassa korvasieni, kantarelli, suppilovahvero ja koivunpunikkitatti, jonka toinen auktori, yhdysvaltalainen Walter Snell siirsi kivitateista punikkitatteihin


title: Arena Zagallo

text: Arena Zagallo tulee olemaan stadion Maceióssa Brasiliassa. Sitä rakennetaan vuoden 2014 jalkapallon maailmanmestaruuskilpailuja varten. Stadionille tulee 45 337 paikkaa.


title: Arena Zagallo

text: Stadion ollaan nimetty Mário Zagallon, brasilialaisen entisen jalkapalloilijan mukaan.


title: Leppärousku

text: Leppärousku tarkoittaa seuraavia sienilajeja:


title: Alfred Ter-Mkrtchyan

text: Alfred Ter-Mkrtchyan (s. 19. maaliskuuta 1971) on armenialainen, sittemmin Saksaa edustanut entinen kreikkalais-roomalaisen tyylin painija.


title: Alfred Ter-Mkrtchyan

text: Neuvostoliiton edustajana 19-vuotias Ter-Mkrtchyan voitti ikäluokkansa Euroopan-mestaruuden 52-kiloisissa vuonna 1990. Seuraavana vuonna aikuisten sarjassa Aschaffenburgin EM-kisoissa hän sijoittui pronssille. Vuonna 1992 Ter-Mkrtchyan voitti kultaa Kööpenhaminan EM-kisoissa kukistettuaan loppuottelussa bulgarialaisen Bratan Tsenovin. Samana vuonna Barcelonan olympialaisissa hän jäi hopealle kultamitalin mentyä norjalaiselle Jon Rønningenille.


title: Alfred Ter-Mkrtchyan

text: Kaudeksi 1993 Ter-Mkrtchyan siirtyi edustamaan Saksan liittotasavaltaa ja saavutti MM-pronssia Tukholman kisoista. Seuraavana vuonna hän saavutti pronssia Ateenan EM-kisoista ja voitti ensimmäisen maailmanmestaruutensa Tampereen MM-kisoissa, loppuotteluvastustajana azerbaidžanilainen Natik Aivazov. Vuonna 1995 Ter-Mkrtchyan saavutti hopeaa Besanconin EM-kisoita hävittyään loppuottelussa Armen Nazarjanille, ja pronssia Prahan MM-kisoista. Seuraavana vuonna hän saavutti jälleen EM-pronssia Budapestin kisoista, mutta Atlantan olympialaisissa sijoitus oli vasta yhdeksäs.